Propao pokušaj smene vlasti u Šapcu | Telegraf - Najnovije vesti\n13. mart 2013 | 18:27\nPropao pokušaj smene vlasti u Šapcu\nGradonačelnik Miloš Milošević, nekadašnji član DS-a, obezbedio je podršku većine aktuelnoj vlasti. Milošević je nakon potvrde mandata izjavio da su smenu tražili Dragan Đilas i Borko Stefanović iz mržnje prema Dušanu Petroviću\nKoalicija okupljena oko SNS, koju je podržao deo odbornika DS, nije uspela danas da promeni vlast u Šapcu, jer je gradonačelnik obezbedio podršku većine.\nPrema zakonu, sada predlog za izglasavanje nepoverenja lokalnoj vlasti neće moći da se pokrene u narednih šest meseci.\nOpozicione stranke predale su 7. marta zahtev za smenu lokalne vlasti sa 40 potpisa, ali se deo odbornika, šest članova koalicije Preokret, tri iz DS i jedan iz Ujedinjene seljačke stranke, predomislio i povukao potpise sa zahteva.\nGradonačelnik Šapca Miloš Milošević bio je član DS, ali je nedavno napustio stranku i pridružio se bivšem potpredsedniku demokrata Dušanu Petroviću, koji je najavio osnivanje nove stranke.\nOn je danas rekao da su lider DS Dragan Đilas i funkcioner DS Borislav Stefanović "zbog mržnje" prema doskorašnjem članu i funkcioneru DS Dušanu Petroviću pokušali da promene vlast u Šapcu.\n- Oni (Đilas i Stefanović) su pokušali da instrumentalizuju šest odbornika DS koji su u njoj ostali nakon podele i da na taj način smene aktuelnu vlast. Jedini razlog za to je mržnja prema jednom čoveku, Dušanu Petroviću - rekao je Milošević nakon sednice gradske skupštine, koja je potvrdila njegov mandat.\nLokalnu vlast u Šapcu podržalo je 19 odbornika "Zajedno za Srbiju", čiji je član i gradonačelnik Milošević, šest odbornika koalicije Preokret, sedam odbornika pokreta "Zapadna Srbija", nastalog podelom URS-a, tri od šest odbornika koji su ostali u DS nakon raspuštanja odbora te stranke i odbornik Ujedinjene seljačke stranke.\nU opoziciji su ostali SNS sa 13 odbornika, deo DS sa tri odbornika, DSS takođe sa tri odbornika, SPS sa osam i URS sa šest odbornika.\nOpozicioni odbornici nisu prisustvovali sednici.\nPrema rečima predsednika lokalnog SNS-a Bobana Birmančevića, opozicija nije htela da daje legitimitet "grupama građana".\n- Nismo želeli da svojim prisustvom u sali damo legitimitet za dve grupe građana "Zajedno za Srbiju" i "Zapadna Srbija", koje hoće da drže u blokadi i izolaciji grad Šabac. Obmanuta je javnost i građani od strane Preokreta koji je dao pa povukao potpise za promenu vlasti - rekao je Birmančević novinarima.\nPredsednik šabačkog SPS-a Zoran Bortić rekao je da će opozicija zatražiti pomoć republičkih organa u pokušaju smene vlasti u Šapcu.\n- Dve grupe građana koje drže sve protoke novca u gradu formirale su većinu. Mi smo imali 40 potpisa i ti ljudi koji su se predomislili moraju reći zašto su promenili mišljenje. Tražićemo od državnih organa da reaguju jer po pitanju mita i korupcije zaobilazili su do sada Šabac - rekao je Bortić.\nPokušaj smene vlasti u Šapcu izazvan je podelom Demokratske stranke, koja je imala 25 odbornika, ali je nakon izbacivanja Dušana Petrovića 19 odbornika napustilo tu stranku i formiralo grupu "Zajedno za Srbiju".\nDemokratska stranka odbacila je optužbe svog Miloša Miloševića za revanšizam kao i da je u tom gradu u koaliciji sa naprednjacima. Ta stranka u saopštenju ističe, povodom današnja sednica Skupštine grada Šapca, da "aktuelna vlast u Šapcu ne bi opstala da dva odbornika DS nisu danas prisustvovala sednici".\nTa stranka navodi i da su "neodgovorni pokušaji da se DS optuži za instrumentalizaciju odbornika kojima je isključivi interes zastupanje interesa građana Šapca, a ne učestvovanje u bilo čemu što bi uvelo nestabilnost".\n"Takođe, apsolutno su netačni i navodi da je DS u koaliciji sa grupacijom ’Zajedno za Srbiju’ kao i sa Srpskom naprednom strankom", navodi DS.\nTagovi: Borko Stefanović, Dragan Djilas, Dušan Petrović, Šabac\nvukašin 13.03.2013 20:46\nĐilas je očigledno budala. Petrović je tu kod kuće. Još jedna izgubljena bitka Stefanovića koji će uskoro nestati sa političke scene kao i Đilas.


Počela sanacija tunela Kalovita brda\n04.09.2017 17:26 | Srna\nPale - Sanacija tunela "Kalovita brda", na ulazu u Pale, koju sa skoro 1,5 miliona KM finansira Javno preduzeće "Putevi Republike Srpske", počela je danas, a do završetka radova, koji bi trebalo da budu okončani u roku od tri mjeseca, saobraćaj će se odvijati alternativnim pravcima.\nVršilac dužnosti direktora Javnog preduzeća "Putevi Republike Srpske" Nenad Nešić ozvaničio je početak sanacije tunela na dionici puta Ljubogošta-Pale, uvođenjem u posao izvođača radova preduzeće "Romanijaputevi" sa Sokoca.\nNešić je rekao da je tunel "Kalovita brda" svojevrsna kapija Pala i sportsko-turističkog centra Jahorina.\nOn je precizirao da "Putevi Republike Srpske" sanaciju tunela dugog 201 metar finansiraju sa 1.461.000 KM, te da je rok za završetak radova 90 dana.\n"Po završetku radova to će biti savremen tunel sa led rasvjetom, novim kolovozom i novom saobraćajnom signalizacijom", istakao je Nešić.\nOn je podsjetio da je sanacija ovog tunela, izgrađenog 1978. godine, bila planirana 2010. i 2011. godine, kada su čak bili raspisani i tenderi, ali da se nisu bili stekli uslovi da se ovaj posao i uradi.\nDirektor "Romanijaputeva" Mirko Pandurević rekao je da se ovo preduzeće bavi održavanjem puteva, mostova i tunela i da je specijalizovano za sanaciju tunela, te za hidroizolacije.\n"Uvjeravam vas da ćemo ovaj posao uraditi kvalitetno i u roku, a vjerujem i nešto prije roka jer nam je to interes, pošto dolaze hladni dani", rekao je Pandurević.\nKonstatujući da zatvaranje tunela za saobraćaj ne raduje učesnike u saobraćaju, Pandurević je rekao da su alternativne saobraćajnice dovoljno kvalitetne da omoguće nesmetano odvijanje putničkog i teretnog saobraćaja.\nOn kaže da je alternativna saobraćajnica na ulazu u Pale koja vodi preko prevoja Kalovita brda do 1978. godine služila kao magistralni put.\n"Postoje i druge varijante iz pravca Sarajeva - novi i stari put preko Trebevića", dodao je Pandurević.\nOn je zamolio vozače za strpljenje, ističući da će sigurno biti zadovoljni tunelom nakon završetka radova.\nSavjetnik načelnika opštine Pale Srđan Šekara zahvalio je investitoru "Putevima Republike Srpske", te Vladi Srpske, koja je odobrila investicioni plan ovog javnog preduzeća, kao i izvođaču radova.\n"Očekujemo da će radovi biti izvedeni pravovremeno i kvalitetno", rekao je Šekara.\nOn je dodao da je lokalno komunalno preduzeće saniralo alternativni pravac preko Kalovitih brda kako bi uslovi za saobraćaj bili što bolji dok je tunel zatvoren.


Šešelj opet palio zastave - Sputnjik Srbija\n08:32 10.03.2016 (osveženo 10:44 10.03.2016) Preuzmite kraći link\nLider SRS–a Vojislav Šešelj došao je ispred zgrade Specijalnog suda, iako je njegovo saslušanje odloženo, i pred svojim pristalicama zapalio zastave EU i NATO–a.\nSaslušanje lidera SRS–a Vojislava Šešelja u Odeljenju za ratne zločine Višeg suda u Beogradu povodom zahteva za njegovo izručenje Haškom tribunalu je otkazano, a novi datum saslušanja biće određen naknadno.\nPortparolka Višeg suda u Beogradu Tanja Koljenšić potvrdila je u sredu uveče Tanjugu da je iz procesnih razloga sudija prethodnog postupka otkazao saslušanje Šešelja zakazano za danas u 9 časova.\nPosted by Srpska radikalna stranka on Thursday, 10 March 2016\nNa sajtu Višeg suda u Beogradu navodi se da će novi datum saslušanja Šešelja biti naknadno određen.\nSaslušanje Šešelja bilo je zakazano za danas u Odeljenju za ratne zločine Višeg suda u Beogradu povodom zahteva Haškog tribunala za njegovo izručenje toj instituciji, u kojem 31. marta treba da mu bude izrečena prvostepena presuda po optužbama Haškog tužioca.\nŠešelj je u sredu na konferenciji za novinare najavio da će se odazvati pozivu srpskog suda, navodeći da nema nameru da dobrovoljno ide u Hag.\notkazano, Hag, saslušanje, Vojislav Šešelj


LOPARE: Potpisan Memorandum o razumijevanju – Majevica Online\nLOPARE: Potpisan Memorandum o razumijevanju\n15. Juna 2016. 15:00\nU kabinetu načelnika opštine Lopare 15. juna 2016. godine potpisan je Memorandum o saradnji za izradu antikoruptivnih mjera na lokalnom nivou. Potpisivanju Memoranduma o saradnji prisustvovali su: Rado Savić-načelnik opštine, Željko Kerović-načelnik odjeljenja za privredu i društvene djelatnosti, Vedrana Subotić-Helsinški odbor za ljudska prava u Republici Srpskoj u ime Antikorupcijske mreže ACCOUNT.\nPotpisivanjem Memoranduma o saradnji formalno će započeti realizacija predviđenih aktivnosti za izradu lokalnog Akcionog plana za prevenciju korupcije kao polazne osnove za efikasniji rad lokalne uprave. Realizacija predviđenih aktivnosti obuhvatiće nekoliko faza:\na) formiranje Radne grupe za izradu Akcionog plana,\nb) procjena realizacije dosadašnjih antikorupcijskih inicijativa lokalne uprave (definisanje grupe usluga i/ili aktivnosti potencijalno osjetljivih na pojavu korupcije),\nv) izrada Akcionog plana,\ng) organizovanje javne rasprave,\nd) usvajanje predloženog dokumenta.\nOpština Lopare je jedna od ukupno 11 lokalnih zajednica u BiH, koje će u periodu 2016 – 2017. godine kreirati i usvojiti Akcione planove za prevenciju korupcije na lokalnom nivou. Izrada akcionih planova predstavlja jednu od aktivnosti Antikorupcijske mreže ACCOUNT, čija svrha je pružanje podrške lokalnim zajednicama u izradi efikasnih mjera za prevenciju korupcije. Realizaciju predviđenih aktivnosti finansijski podržava Američka agencija za međunarodni razvoj (USAID).


SPREMA SE NOVI UDAR NA SIRIJU: Svijet u iščekivanju šta će se dalje dešavati! – Islam u vremenu\nSavjet bezbijednosti UN odbacio je danas rezoluciju Rusije kojom bi se osudila agresija Sjedinjenih Američkih država i njenih saveznika protiv Sirije, javio je AP. Rusija je ranije danas predložila nacrt rezolucije Savjeta bezbijednosti UN, kojom bi se osudila “agresija SAD i njihovih saveznika protiv Sirijske Arapske Republike zbog kršenja međunarodnog prava i povelje UN”, javio je Rojters.\nSAD su “spremne kao zapeta puška” da ponovo napadnu Siriju, ukoliko vlada predsjednika Bašara al Asada ponovo odluči da iskoristi hemijsko oružje, rekla je ambasadorka SAD pri Ujedinjenim nacijama Niki Hejli, prenosi “Kurir“.\n“Uvjereni smo da smo osakatili program hemijskog oružja Sirije. Spremni smo da nastavimo sa pritiskom, ako su dovoljno ludi da nas testiraju”, rekla je ona, prenosi Rojters. Dodala je da će SAD biti sprmene, ako “sirijski režim ikada iskoristi ovaj otrovni gas”.\nRuski ambasador optužio je SAD da podrivaju autoritet Saveta bezijbednosti UN, navodeći da se radi o politici neokolonijalizna i optužio je Vašington da krši međunarodno pravo. “To je huliganizam u medjunarodnim odnosima”, ocijenio je ruski diplomata i dodao da su “maske još jednom pale”.\nOn je naveo da SAD, Velika Britanija i Francuska nisu sačekale rezultate istrage međunarodnih stručnjaka o navodnom hemijskom napadu u sirijskom gradu Dumi, već da su sami odlučili ko je kriv. Prema njegovim riječima, Vašington, London i Pariz mogli bi da zaustave sukob u Siriji za 24 sata.\nGeneralni sekretar Ujedinjenih nacija Antonio Gutereš zatražio je danas od svih država da se “suzdrže u ovim opasnim uslovima i da ne dovode do eskalacije i pogoršanja patnje sirijskog naroda“.\nOn je na sjednici Savjeta bezbijednosti Ujedinjenih nacija rekao da su međunarodni istražitelji u Siriji spremni da posjete mjesto napada u Dumu, gradu u Siriji, zbog kojeg su SAD, Francuska i Velika Britanija napale Siriju.\nSAD, Francuska i Velika Britanija izvele su noćas vazdušne napade u Siriji poslije nedavnog napada u Dumi u kojem su, kako tvrde zapadne zemlje, sirijske snage koristile hemijsko oružje.\nNeimenovane diplomate predviđaju da je malo vjerovatno da će nacrt rezolucije dobiti minimum od devet glasova, koliko je potrebno da bi se SAD, Francuska i Britanija primorale da ulože veto.\nPrevious Article Nakon Putina i Trumpa o bombardovanju Sirije oglasio se i Erdogan\nNext Article Pet stvari koje trebate znati o napadu SAD-a u Siriji


Uspješno završena obuka iz oblasti grafičkog dizajna | Razvojna agencija Grada Trebinja\nUspješno završena obuka iz oblasti grafičkog dizajna\nBy msptb Uncategorized 08/06/2020\nU okviru projekta “Moja budućnost” završena je obuka iz oblasti grafičkog dizajna koju je realizovala Agencija za razvoj malih i srednjih preduzeća Grada Trebinja. Projekat “Moja budućost” finansira Fondacija „Helvetas““ sa ciljem unapređenja vještina i znanja mladih ljudi za potrebe tržišta rada.\nZa deset polaznika koji su pohađali radionice iz oblasti grafičkog dizajna uručeni su sertifikati o uspješno završenoj obuci.\nDražen Bošković, direktor Agencije za razvoj malih i srednjih preduzeća pojašnjava da je obuka organizovana nakon provedenog istraživanja među omladinskom populacijom u gradu Trebinju koje je pokazalo da su mladi ljudi najviše zainteresovani za obuke iz grafičkog dizajna, 3D modeliranja, te programiranja i web dizajna.\nSven Dominiković, projekt menadžer programa „Moja Budućnost“ Fondacije „Helvetas“ u BiH, kazao je da pozitivna iskustva rada sa parnterima u Trebinju obećavaju nastavak saradnje, te da „Helvelas“ u BiH mladima nastoji da pomogne kroz programe „neformalnog“ obrazovanja radi zaposlenja, inicijativama za poboljšanje sistema redovnog obrazovanja, te kroz podršku razvoju preduzetništva.


Petković: Borelj se začudio kad je video listu sa 80 incidenata prema Srbima na Kosovu - Politika - Dnevni list Danas\nPočetna » Politika » Petković: Borelj se začudio kad je video listu sa 80 incidenata prema Srbima na Kosovu\nPetković: Borelj se začudio kad je video listu sa 80 incidenata prema Srbima na Kosovu\nDirektor Kancelarije za Kosovu i Metohiju Petar Petković izjavio je danas da je razgovor u Briselu sa premijerom Kosova Aljbinom Kurtijem bio „čudo neviđeno“.\n„Od Evropske unije smo dobili nacrt razgovora i u njemu nema ničega spornog, a Kurti je izašao sa svojim papirom i dao (visokom predstavniku Evropske unije za spoljnu politiku i bezbednost Žozepu) Borelju, a on nije znao o čemu se radi“, rekao je Petković za RTS.\nPetković je dodao da se Borelj „začudio“ kad je video listu koju je predao predsednik Srbije Aleksandar Vučić, na kojoj je 80 incidenata prema Srbima na Kosovu.\n„Da je na dnevom redu bilo da se usaglasimo da je juče bio ponedeljak, to bi sa Kurtijem bilo nemoguće“, rekao je on.\nPetković je rekao da će Srbija insistirati da se oformi Zajednica srpskih opština na Kosovu i Metohiji.\nAljbin KurtiKancelarija za Kosovo i MetohijuPetar PetkovićŽozep Borelj\n6 reagovanja na “Petković: Borelj se začudio kad je video listu sa 80 incidenata prema Srbima na Kosovu”\n20. jula 2021. u 10.00\nVučić je izjavio da se on uvek slaže sa svim predlozima a Albanci ni sa jednim i tako se vrši izdaja na svakom sastanku, izdaje korak po korak a ništa za Srbe. Sad počeo i zastrašivati Srbe a sokoliti Albance izjavom da je stanje na Kosovu takvo da ni Srbi ne mogu opstati, kad je poredio namere nekog lica u užoj Srbiji koji je kao hteo da ga Vučić pusti na Kosovo da nešto preduzme u korist Srba. Kakav smisao ima Vučićevu pregovaranja sa Albancima kad do sada ništa nije uradio za Srbe sa za Albance jeste i to bitno.\n20. jula 2021. u 12.17\nPrijatelju,u tome nikad uspjeti neces.Ne gubi vreme,bavi se pametnijim stvarima.\n20. jula 2021. u 14.20\nIspao si Kurtijev portparol.\nRecite vi nama nešto iz svojih usana a ne šta je rekao Kurti.


Švedska u Srbiji - Domino Magazin\nNaslovna PopArt Knjige Švedska u Srbiji\nŠvedska je ove godine zemlja počasni gost na Beogradskom sajmu knjiga koji će biti održan od 25. do 31. oktobra. Biće predstavljena projektom „Glasovi Švedske“, razvijenim na osnovu inovativne saradnje četiri švedska partnera, Ambasade Švedske i kompanije Ikea u Srbiji i Saveta za kulturu i Švedskog instituta iz Švedske.\n„Beogradski sajam knjiga je izvanredna prilika za Švedsku da predstavi savremenu švedsku književnost. Pripremamo selekciju od ca 800 naslova, od kojih je jedan broj preveden na srpski jezik, i to iz žanrova beletristike, dokumentarne i dečje književnosti, objavljenih od 2004. do 2010. godine. Pozvali smo u goste veoma poznate književnike iz Švedske koji će takođe učestvovati u javnim dijalozima sa kolegama iz Srbije u kojima će biti reč o aktuelnim temama koje su vezane za demokratiju u širem smislu“, kaže Helen Sigeland, predstavnica Saveta za kulturu Švedske.\nŠvedski paviljon na sajmu knjiga biće izgrađen u saradnji sa kompanijom Ikea. Paviljon će odražavati vrednosti savremenog švedskog društva, poput otvorenosti, napretka, transparentnosti i tolerancije.\n“Samim tim što i Ikea zastupa iste vrednosti, i što promoviše inovativni i funkcionalni dizajn, potpuno je prirodno da zajedno radimo na ovom projektu. To će biti veoma zanimljiva saradnja, kaže Helen Laršon, Ataše za kulturu ambasade Švedske u Beogradu.\n“Saradnjom sa ambasadom Švedske na Sajmu knjiga, želimo da naglasimo svoju posvećenost dolasku na srpsko tržište. Takođe, s obzirom da smo poreklom iz Švedske i da delimo iste vrednosti, Ikea će rado učestvovati u stvaranju svojevrsne sinergije u uspešnom predstavljanju javnosti u Srbiji švedske književnosti i kulture, i uopšteno Švedske kao zemlje”, izjavio je Dragan Skaluševic, direktor kompanije Ikea u Srbiji.


Osiguravajuće kuće “peru” milione, a Agencija “ruke” od svega! – Fokus.ba\nNadležne policijske institucije otvaraju sve više istraga u čijim središtima se nalaze osiguravajuće kuće, i to zbog „pranja“ para. Iako je nerijetko riječ o milionskim iznosima, Agencija za osiguranje RS, koja je dužna da pomenuta krivična djela spriječi, na ista zatvara oči. Razlog treba tražiti u tome što i osiguravajuće kuće i Agenciju štiti politika\nIstraživanje Moje Hercegovine je pokazalo da većina osiguravajućih društava, koja se odlučuju na pomenute nezakonitosti, imaju isti šablon izvlačenja novca. Pare se prosljeđuju fiktivnim udruženjima za nepostojeće usluge, a potom akterima ovih nezakonitih radnji – koji dio prisvajaju a dio koriste kako bi obezbijedili sredstva za nezakonite popuste pri registraciji automobila, piše mojahercegovina.info.\n#u fokusu#Agencija za osiguranje RS


Kikinda, grad dobrih ljudi: Otvara se Turistička organizacija Kikinde – Kikinda Online News – Kikinda Online News\nKikinda, grad dobrih ljudi: Otvara se Turistička organizacija Kikinde – Kikinda Online News\nBy aleksandar.zigic09@gmail.com\t March 9, 2021 March 9, 2021 No Comments\nKo god je prošao kroz Kikindu, ili se pak malo zadržao u njoj, rekao je da je Kikinda grad dobrih ljudi. To će ujedno biti slogan novoosnovane Turističke organizacije našeg grada, saopštila je danas u Gradskoj kući v.d. direktor Turističke organizacije Jasmina Milankov:\n-“ Slogan “Grad dobrih ljudi” koristi se već dve godine, kada smo radili sve one priče o lepotama našeg grada i svemu onome što Kikinda pruža, pa nam se učinilo da bi ovo zaista mogao biti pravi. Kikinda jeste grad dobrih ljudi koji ga pre svega vole, i koji, zajedno sa nama koji radimo u turizmu se trude da ga učine interesantnijim i lepšim za sve one koji se odluče da ga posete. Pred nama su sada novi izazovi, odnosno da sve ono što smo do sada radili, radimo na još bolji način, da unapredimo i osmislimo neke nove stvari. Prvi naš korak nakon formiranja Turističke organizacije, odnosno nakon završetka svih formalnih i administrativnih procedura, za sve goste koji borave u ugostiteljskim objektima, restoranima i kafićima pripremili smo zanimljivije fotografije turističke ponude koju Kikinda ima sa QR kodom, gde će svako ko bude sedeo za stolom moći da skreniranjem tog koda da dođe do više informacija o tome šta to Kikinda nudi. Uz redovnu, razmišljamo i o onlajn suvenirnici, kako bi svim ljudima koji ne žive u Kikindi, a možda ni u Srbiji, a žele da imaju neki suvenir iz svog grada, da možemo to d ai ponudimo. Epidemiološka situacija diktiraće nam dalji plan održavanja svih manifestacija koje smo održavali u prethodnim godinama, ali se iskreno nadamo da će druga polovina godine doneti poboljšanje i da ćemo uspeti da organizujemo i “Kikindsko leto”, “Dane ludaje”, ,,Sovembar” i ono što je predviđeno programom za drugu polovinu godine. Posebnu pažnju usmerićemo ka seoskom turizmu” – poručila je Milankov.\nNakon dosta godina, u Kikindi su se ponovno stvorili uslovi za otvaranjem Turističke organizacije a sve u cilju promocije svih turističkih potencijala koje naš grad ima:\n-” Turistički potencijali koje Kikinda ima, koje treba predstaviti i iskoristiti u privlačenju turista, kako iz našeg regiona, tako i iz inostranstva, mislimo da će najbolje odraditi Turistička organizacija grada gde će sve one lepote našeg predivnog grada znati da iskoriste i predstave i unaprede turističku ponudu ne samo u pogledu našeg grada već i kroz sradnju sa ostalim lokalnim samoupravama. Kikinda treba da pokaže ono što ima i sa čime se ponosi i da kao multinacionalna i multikulturalne sredina bude prezentovano na najbolji mogući način, i da to bude razlog da se u Kikindu koji važi za grad dobrih ljudi, što češće dolazi” – dodao je gradonačelnik Kikinde Nikola Lukač.\nIzdvojena fotografija: Čedomir Vujanić\nNovi uspeh karatista “Feniksa”: Iz Novog Bečeja doneli 10 medalja – Kikinda Online News


Zajedničko saopštenje za medije nakon Drugog međustranačkog dijaloga o izbornim uslovima uz posredovanje Evropskog parlamenta na temu unapređenja uslova za održavanje parlamentarnih izbora - EU Delegacija u Srbiji\nZajedničko saopštenje za medije nakon Drugog međustranačkog dijaloga o izbornim uslovima uz posredovanje Evropskog parlamenta na temu unapređenja uslova za održavanje parlamentarnih izbora\nBy Nebojsa objavljeno\t 15/11/2019 Vesti\nG. Edvard Kukan i g. Knut Flekenštajn, uz prisustvo izvestioca Odbora za spoljne poslove EP (AFET) za Srbiju g. Vladimira Bilčika i gđe Tanje Fajon, šefa delegacije zadužene za odnose sa Srbijom\nNj.E. Maje Gojković, predsednice Narodne skupštine Republike Srbije\nDrugi međustranački dijalog u Narodnoj skupštini Republike Srbije\nna temu unapređenje uslova za održavanje parlamentarnih izbora\nBeograd 14-15. novembar 2019. godine\nG. Vladimir Bilčik, stalni izvestilac Evropskog parlamenta za Srbiju je izjavio: „Ostvaren je ograničen napredak od prve runde međustranačkog dijaloga, vladajuća većina i opozcija moraju da preduzmu korak napred – da se pomere od svojih početnih stavova. Čuli smo stvarne frustracije u vezi sa nedostatkom poverenja i da će biti potrebno da se nešto značajno uradi da bi se izgradilo poverenje u ceo politički spetar i pokazalo građanima da se ulažu stvarni napori u cilju unapređenja uslova pre izbora. Na našem produktivnom sastanku sa predsednikom Vučićem, dogovoreno je da se izaberu „3+1“ nova člana REM, da se usvoji novi propis zasnovan na najboljoj evropskoj praksi za javne emitere kako bi se obezbedio fer pristup i izveštavanje tokom izborne kampanje i da se uspostavi Nadzorni odbor u Narodnoj skupštini koji bi pratio sprovođenje svih obaveza koje se odnose na izbore. Ovi koraci i obaveze iz Zaključaka sa međustranačkog dijaloga treba da se ostvare pre naše naredne runde dijaloga.“\nGđa Tanja Fajon, šef delegacije u Parlamentarnom Odboru za stabilizaciju i pridruživanje EU-Srbija je izjavila: „Dobili smo neke nove predloge od svih aktera, ali sat otkucava i pozivamo vladajuću koaliciju da više ne gubi vreme na diskusiju i da počne sa sprovođenjem. Da bi ovo bilo uspešno, pozivamo opoziciju da se vrati u parlament i uključi u dijalog kako bi im vladajuća koalicija odgovarala za ispunjavanje svojih obaveza.“\nZaključci nakon Drugog međustranačkog dijaloga uz posredovanje Evropskog parlamenta\nTabela ispunjavanja obaveza


Moskva neće sarađivati sa Vašingtonom o sirijskoj nafti - Sputnjik Srbija\n05:52 16 Jul 2020\n10:27 06.11.2019 (osveženo 10:55 06.11.2019) Preuzmite kraći link\n„Nećemo sarađivati sa Amerikancima po ovom pitanju — po pitanju sirijske nafte“, rekao je Veršinjin novinarima.\n„Radi se o sirijskoj nafti, tj. Nacionalnoj imovini čitavog sirijskog naroda. Uvereni smo da upravo sirijski narod treba da upravlja svojim prirodnim resursima, uključujući i naftu“, dodao je Veršinjin.\nRanije je agencija AP, pozivajući se na izvore, saopštila da je američki predsednik Donald Tramp odobrio proširenje američke vojne misije radi obezbeđivanja naftnih polja u istočnoj Siriji.\nAgencija je dodala da takav potez američkog lidera otvara niz „teških pravnih pitanja“ — da li će američka vojska moći da napada sirijske, ruske ili druge snage u slučaju pretnje naftnim poljima.\nTakođe se ističe da odluka američkog predsednika predviđa prisustvo stotina američkih vojnika u Siriji, uprkos činjenici da je ranije Tramp objavio povlačenje trupa iz ove zemlje.\nSaradnja sa Damaskom\nVeršinjin je naveo da je Moskva spremna da sarađuje sa sirijskom vladom na obezbeđivanju kontrole i bezbednosti na teritorijama gde su se nalazili kampovi Sirijskih demokratskih snaga, u kojima su bili zarobljeni pripadnici DAEŠ-a.\nU oktobru je kurdska Autonomna uprava teritorija na severoistoku Sirije objavila da je 785 stranaca povezanih sa DAEŠ-om pobeglo iz logora Ajn Isa na severu zemlje, gde Turska sprovodi vojnu operaciju. Logor se nalazi u provinciji Raka na teritoriji koju kontrolišu arapsko-kurdske Sirijske demokratske snage (SDF) — vojno krilo Autonomne uprave na severoistoku Sirije. Irački ministar odbrane Nadžah el Šamri izjavio je da je zarobljeno nekoliko pripadnika DAEŠ-a koji su pobegli iz Sirije u Irak.


JVP „Vode Vojvodine“ doniralo 1000 sadnica bagrema Opštini Srbobran - JVP "Vode Vojvodine" Novi Sad\nJVP „Vode Vojvodine“ doniralo 1000 sadnica bagrema Opštini Srbobran\nMinistarka zaštite životne sredine, Irena Vujović, danas je zajedno sa v. d. direktorom JVP „Vode Vojvodine“, Srđanom Kruževićem i predsednikom Opštine Srbobran, Radivojem Debeljačkim, prisustvovala sadnji 5.500 različitih vrsta sadnica na teritoriji Srbobrana.\n– Vojvodina je slabo pošumljena i zato smo u prethodnim danima obišli Sombor, Kulu, Apatin, Pančevo… Na teritoriji Vojvodine biće posađeno 65.000 sadnica – rekla je ovom prilikom ministarka Vujović. Ona je istakla da će drveće koje je danas posađeno sigurno popraviti kvalitet vazduha u Srbobranu.\nIz rasadnika Šumarskog fakulteta u Beogradu, u naselju Rajčur kod hipodroma u Srbobranu, biće zasađeno 4.500 sadnica autohtonih vrsta kao što su poljski jasen, hrast lužnjak, bela i crna topola i divlja trešnja. Ovaj projekat, vrednosti skoro 4 miliona dinara, sufinansiran je od strane Ministarstva zaštite životne sredine i Opštine Srbobran.\nPored ovoga, opštini Srbobran je JVP „Vode Vojvodine“ doniralo dodatnih 1000 sadnica bagrema iz svog rasadnika. Oko 300 sadnica biće posađeno na pomenutoj lokaciji, dok će preostalih 700 biti zasađeno u Turiji, na potezu Jaroš.\n– Kao i prethodne, JVP „Vode Vojvodine“ je i ove godine donelo odluku da ne prodaje svoje sadnice, već ih doniramo opštinama i udruženjima koji iskažu potrebu za tim. I sledeća godina će biti programski tako napravljena, da ćemo nastaviti sa donacijom sadnica – istakao je Kružević. On je najavio da će u sledećoj godini proizvodnja sadnica u rasadnicima preduzeća biti povećana za 20 procenata.\nOvim potezom, JVP „Vode Vojvodine“ još jednom je pokazalo aktivno učestvovanje u akcijama pošumljavanja, s obzirom na to da kao društveno odgovorna kompanija doprinosi očuvanju životne sredine.\nPodsećamo da je JVP „Vode Vojvodine“ pored redovnog pošumljavanja u okviru svog godišnjeg programa poslovanja, od početka ove godine doniralo 15.000 sadnica bagrema i bresta lokalnim samoupravama, udruženjima građana i mesnim zajednicama.\nPlan nam je da nastavimo sa ovako važnim akcijama, u nadi da će se pridružiti što više lokalnih samouprava, udruženja građana, nevladin sektor, kako bismo svi zajedno doprineli očuvanju prirode i podizanju ekološke svesti.


Vakcinacija bez zakazivanja u ponedjeljak ponovo na "Banjalučkom velesajmu" - BIGportal.ba\n9 Jula, 2021 9 Jula, 2021 191\nZU “Dom zdravlja” u Banjaluci u ponedjeljak, 12. jula, organizovaće ponovo vakcinaciju stanovnika grada na Vrbasu bez prethodnog zakazivanja na termin vakcinacije na vakcinalnom punktu u hali “Banjalučkog velesajma”.\nVakcinacija protiv korona virusa, bez prethodnog naručivanja, odvijaće se u periodu od 15:00 do 19:00 časova vakcinom proizvođača AstraZeneca.\nNapominju da se na “Dan otvorenih vrata” za vakcinaciju protiv korone mogu javiti isključivo osobe koje imaju mjesto prebivališta u Banjaluci.\n“Ovim putem obavještavamo javnost da će, u skladu sa Zaključkom o potrebi za ubrzanjem procesa vakcinacije protiv Kovida-19 u Republici Srpskoj donesenim od strane Republičkog štaba za vanredne situacije Vlade Republike Srpske 07.07.2021. godine, radno vrijeme vakcinalnog punkta u hali ‘Banjalučkog velesajma’ biti od 08:00 do 19:00 časova, počev od ponedjeljka, 12. jula”, saopšteno je iz Doma zdravlja.\nDeja 9 Jula, 2021 at 7:35 pm\nObjasnite zbog cega je vakcinisanje bez narucivanja rezervisano za smece od vakcine ASTRA ZENEKA ???


Hejg -Jeremić:London se neće miješati u formiranje vlade Srbije\nVelika Britanija neće se miješati u proces formiranja nove vlade Srbije i za nju je najvažnije da buduća vlada ima demokratski legitimitet i evropsko opredjeljenje – izjavio je u Londonu šef diplomatije Srbije Vuk Jeremić, nakon susreta sa britanskim kolegom Vilijamom Hejgom.\n"Više puta su podvukli da se u taj proces neće mešati i da je za Britaniju važno da buduća vlada Srbije, kako god bude komponovana, ima demokratski legitimitet i evropsko opredeljenje", rekao je Jeremić.\nMeđu temama razgovora bilo je i predstojeće predsjedavanje Srbije Generalnom skupštinom UN od septembra, a Jeremić je rekao da je u tom kontekstu vodio konsultacije s Britanijom, stalnom članicom Savjeta bezbjednosti UN i budućim predsjedavajućim Grupe osam.\n"Neophodno je sarađivati s ključnim svetskim činiocima kada ste na čelu organizacije UN", naglasio je Jeremić.\nOn je naveo da će iz tog razloga njegova naredna destinacija biti Peking, pa Moskva, a zatim i druge, prenosi Tanjug.\nJeremić je dodao da su među temama razgovora sa Hejgom bila i globalna pitanja poput situacije na Bliskom istoku, u Siriji, na zapadu Afrike i iransko nuklearno pitanje.


Brokoli doprinosi mršavljenju - Zdrava Hrana\nSulforafan je fitohemikalija koju sadrži većina kupusnjača, a posebno je njome bogat brokoli, i to posebno klice brokolija. Dosad je sulforafan istraživan u svetlu njegovih antikancerogenih efekata, koji su i naučno dokazani, pa se uvođenje kupusnjača u ishranu uglavnom i preporučuje kao dobra prevencija naročito protiv raka debelog creva.\nA ovo novo japansko istraživanje na miševima ukazalo je da uvođenje sulforafana u ishranu doprinosi i sprečavanju i ublažavanju gojenja. Sulforafan to postiže na dva načina koja su upravo otkrivena.\nPrvi način je da sulforafan podstiče tzv. „bež masti“ da povećano konzumiraju energiju. Odrastao čovek ima tri vrste adipocita (masnih ćelija): bele, bež i braon. Braon i bež masnoće u stvari podstiču sagorevanje masti. Na određeni način, sulforafan podstiče konverziju belih adipocita u bež adipocite, a time i veće sagorevanje energije.\nDrugi način je da sulforafan smanjuje količinu bakterijske familije Desulfobivrionaceae u crevima, za koje se zna da doprinose gojaznosti.\nOvo istraživanja Kanazava univerziteta objavljeno je u časopisu Diabetes.\nSulforafan iz sirovog brokolija organizam gotovo da ne može da iskoristi, a ako se brokoli prekuva, velika količina takođe se gubi. Najbolji način da se dobije maksimum iz brokolija je skuvati ga kratko na pari, do 5 minuta. Sulforafan sadrže i druge kupusnjače, pa je u svetlu ovog, ali mnogih prethodnih istraživanja, dobra strategija uključiti kupusnjače kratko kuvane na pari u svakodnevnu ishranu.


Kreativni Kurs Gitare u UK Parobrod | Guitar Art World vesti - Guitar Art Festival\nGuitar Art Festival organizovao je Kreativni kurs gitare u svojoj produkciji sa ciljem da omogući kvalitetnu i metodološki inovativnu muzičku edukaciju deci i odraslima. Saradnja sa međunarodnim institutima i prestižnom američkom Džejkobs muzičkom školom Univerziteta u Indijani, omogućava organizovanje muzičke edukacije po metodima i programima koji su napredni, kreativni i novi.\nKreativni kurs gitare predstavlja uvod u savremene tehnike akustične i klasične gitare. Program uključuje: učenje osnovnih akorda u prvoj poziciji, bare akorda, učenje čitanja nota i tablature za gitaru, učenje raznih tehnika među kojima je i fingerstajl, kao i uvođenje polaznika u osnove muzičke teorije.\nPolaznici će u Parobrodu predstaviti svoje novostečeno gitarsko umeće, u utorak 28. januara je program posvećen deci koja će predstaviti savladano znanje i razgovarati o utiscima ovakvog nastavnog koncepta, dok će se u sredu 29. januara okupiti stariji gitaristi, koji su bez obzira na iskustvo i godine počeli da sviraju gitaru.\nU toku programa svim posetiocima biće na raspolaganju gitaristi, koji će predstaviti svoje mišljenje ovakvog koncepta nastave i odgovarati na sva pitanja vezana za gitaru, tehnike sviranja, upotrebu muzičke teorije i t.d…\nPozivaju se i oni koji već znaju nešto da sviraju, ukoliko žele da ih profesori čuju i da se konsultuju sa njima.


Западни Балкан и Хрватска због емиграције губе потенцијал за економски раст\nHomeRegionZapadni Balkan i Hrvatska zbog emigracije gube potencijal za ekonomski rast\nZemlje Zapadnog Balkana i Hrvatska zbog emigracije gube dugoročni potencijal za ekonomski rast, a odlazak radno sposobnih iz tog regiona nije dobar ni za EU, ocenjuje se u studiji objavljenoj na sajtu Instituta za demografiju Austrijske akademije nauka.\nZvanični podaci pokazuju da su Bosna i Hercegovina i Srbija između 2014. i 2019. izgubile 181.034 svojih građana koji su dobili boravišne dozvole u EU, dok je podatke za Hrvatsku teško potvrditi jer je ta zemlja već članica EU i njenim građanima nisu potrebne dozvole boravka u članicama Unije.\nPrema procenama UN iz 2020. godine Hrvatska i Zapadni Balkan izgubili su toliko stanovnika da je ta oblast postala jedna od demografski najugroženijih u svetu.\nTokom poslednjih trideset godina, kako prenosi Beta, iz Jugoistočne Evrope je emigriralo gotovo osam miliona ljudi ili oko 17 odsto populacije s početka devedesetih. Posebno pogođeni emigracijom u Jugoistočnoj Evropi su Hrvatska i Zapadni Balkan a problem više je što se radi o emigraciji mladih.\n„Uprkos tome, ta tema je u nauci uglavnom zaboravljena a u nacionalnim i EU politikama marginalizovana”, ukazuje se u studiji.\nNavodi se i da problemi koji su doveli do masovne emigracije mladih iz Hrvatske i sa Zapadnog Balkana nisu povezani samo sa ratom i političkom i ekonomskom nestabilnosti u poslednje tri decenije već su posledica „strukturne prirode i rezultat zanemarivanja problema”.\n„Demografske promene će sve pogoditi. Istovremeno te promene umanjuju geopolitički značaj EU”, navodi se u tekstu „Socio-ekonomske posledice emgracije stanivništva iz Hrvatske, BiH i Srbije – trenutna situacija i izgledi”.\nPredviđa se da će se radno sposobna populacija u Evropi smanjiti za 18 odsto između 2021. i 2070. i da će do 2100. stari 65 i više godina činiti 31 odsto populacije 27 članica EU prema 20 odsto u 2019.\n„Ako EU želi da ima jaku spoljnu granicu u Hrvatskoj, treba da posveti mnogo više pažnje depopulaciji svoje periferije i migraciji sa periferije ka sredštu EU. Pražnjenje graničnih područja EU predstavlja bezbednosni rizik za celu Uniju”, naveli su autori.


Postavio Yucom - 21/01/2015 Mediji\nBEOGRAD, 16. januara 2015. (Beta) – Grupa nevladinih organizacija okupljenih u Kući ljudskih prava zatražila je u petak od Vlade Srbije da, kako se navodi, prestane s kršenjem zakona i urušavanjem institucija i da obezbedi demokratsku i civilnu kontrolu svih službi bezbednosti, uključujući i vojne.\n“Ovaj slučaj pokazuje da ne postoji kontrola nad vojnom službom bezbednosti i da ona bez ikakvih posledica krši zakone i postupa samovoljno, uključujući izvodjenje predistražnih radnji. Ministarstvo odbrane mora hitno da pokrene istragu zbog ovog slučaja i da sankcioniše sve koji su prekoračili ovlašćenja i izdali naredbu da se VBA umeša u zvaničnu policijsku istragu”, navodi se.\n“Time je poslata poruka javnosti da su pomenute institucije iznad zakona i da ne poštuju pravni poredak Srbije. Posebno je zabrinjavajuće ovakvo ponašanje u trenutku kada Zaštitnik gradjana saopštava da postoje ozbiljna saznanja da se vojne službe bezbednosti bave političkim strankama i sindikatima i neovlašćenim prisluškivanjem”, dodaje se.


Practical Training (OPT & CPT) za Ameriku\nMeđunarodni studenti u Americi uz pojedina ograničenja imaju pravo da rade tokom svojih studija. Pravo na rad van kampusa je organizovan kroz programe stručnih praksi koje se nazivaju CPT (Curricular Practical Tarining) i OPT (Optional Practical Training). Ove prakse predstavljaju mogućnost da studenti steknu vredno radno iskustvo u Americi, primene u praksi znanje stečeno na studijama i steknu poznanstva koja im mogu biti od velikog značaja u daljoj karijeri.\nCPT je stručna praksa koje predstavlja deo zvaničnog kurikuluma studijskog programa ili uslov studija i obavezno je vezana za oblast studija. CPT može biti plaćena ili neplaćena praksa, stažiranje ili zaposlenje kod poslodavaca koji je partner sa obrazovnom institucijom. Ona kao deo zvaničnog programa nosi akademske bodove potrebne za diplomiranje.\nOPT je isključivo plaćena praksa vezana za oblast studiranja, nije vezana za određene poslodavce i ne donosi akademske bodove. Kako nisu vezani za određene poslodavce, studenti ovu praksu mogu da obavljaju bilo gde u Americi.\nOPT praksa može da traje tokom studija, ali i nakon završenih studija. OPT nakon studija podrazumeva isključivo full time rad, dok je OPT tokom studija part time dok traju predavanja, tokom raspusta može biti full time, kao i u slučajevima kada student završi sa predavanjima i ispitima, a preostao mu je završni rad.\nKompletni OPT mora biti završen u roku od 14 meseci od diplomiranja. Važno je napomenuti da student može da aplicira za OPT na svakom nivou studija, odnosno da nakon svakog završenog nivoa studija u Americi aplicira za novu OPT praksu.\nUslovi za OPT i CPT prakse\nUslovi koje je potrebno ispuniti za CPT praksu su:\nDa je student nosilac F-1 studentske vize\nDa je student upisan na akademski program koji traje minimum godinu dana\nStudent mora dobiti ponudu za posao pre podnošenja zahteva da se odobri CPT\nPonuda za posao mora biti u okviru oblasti studija.\nUslovi OPT prakse su:\nDa je student upisan na akademski program i da je završio prvu godinu studija\nStudent mora da aplicira za OPT pre nego što završi sve obaveze u vezi studija\nZaposlenje u okviru OPT programa mora biti odobreno od strane imigracione službe i kancelarije za međunarodne studente obrazovne institucije na koju je student upisan\nDužina trajanja prakse\nCPT prakse isključivo traju tokom studija i mogu biti part time ili full time. Bitno je napomenuti da studenti koji iskoriste full time CPT praksu u trajanju od 12 meseci ili duže gube pravo da apliciraju za OPT praksu.\nOPT praksa može trajati najviše 12 meseci, uključujući praksu tokom studija i nakon završenih studija. Part time OPT tokom studija smanjuje dužinu trajanja full time OPT-a nakon završenih studija za polovinu perioda koliko je trajala praksa tokom studija.\nStudenti STEM oblasti (nauka, tehnologija, inženjerstvo i matematika) uživaju dodatne pogodnosti i njima je omogućeno produženje OPT prakse nakon završenih studija u trajanju od 24 meseca.\nŠta omogućavaju CPT i OPT prakse\nRad tokom studija u inostranstvu može biti koristan za studenta na više načina. Plaćene prakse mogu olakšati studentu troškove života u stranoj zemlji, ali ono što je možda i značajnije, rad u okviru industrije za koju se student obrazuje omogućava usavršavanje i sticanje vrednog iskustva. Pored kvalifikacija koje se steknu studiranjem, veštine i radno iskustvo koje se stekne u okviru programa prakse mogu pomoći studentu da postane atraktivniji poslodavcima i izgradi uspešnu karijeru širom sveta.\nApliciranje za CPT i OPT\nStudent koji želi da iskoristi prednosti koje programi prakse donose, pre svega treba da bude siguran da ispunjava uslove i da razume sve karakteristike ovih praksi, a zatim i da prođe proceduru za apliciranje za ove prakse.\nZa CPT praksu, student pre svega treba dobro da se informiše kod savetnika u okviru svoje obrazovne institucije oko programa prakse koji postoje u njegovoj oblasti i potencijalnih poslodavaca. Nakon istraživanaj i odluke koju praksu želi, student treba da dobije ponudu za posao od poolodavca sa svim inforacijama koje škola zahteva.\nPo dobijanju ponude student može da aplicira za odobrenje CPT programa prakse preko svoje obrazovne institucije. Odgovor na zahtev se čeka nekoliko nedelja.\nUkoliko je ishod aplikacije pozitivan, studentu stiže dokument poštom ili elektronski sa odobrenjem i naznačenom dužinom trajanja i tačnim datumima prakse.\nKod OPT prakse, procedura apliciranja traje i do 3 meseca, pa je dobro da se student na vreme informiše i pripremi za apliciranje. I kod ove prakse savetnici kancelarije za međunarodne studente savetuju studenta i pomažu mu tokom procedure apliciranja.\nZa razliku od CPT prakse, za OPT program nije potrebna ponuda za posao, već student započinje proceduru tako što aplicira za OPT u okviru svoje obrazovne institucije i ovlašćeno lice u ime studenta predlaže OPT u sistemu za međunarodne studente – SEVIS. Nakon podnošenja zahteva za OPT, student podnosi zahtev imigracionoj službi za radnu dozvolu.\nStudent može da aplicira za OPT nakon 9 meseci studiranja, ali ne može da započne sa radom dok ne dobije EAD (Employment Authorization Document) - radnu dozvolu i dok ne prođe prvih godinu dana studiranja.


Politika: Tadić: Izlazim iz Demokratske stranke - BalkaniYUm.TV '); } //]]>\nTadić: Izlazim iz Demokratske stranke\nIzlazim iz DS pošto je stranka odlučila da izađe na izbore s ljudima koji su joj doneli epitet aferaške. Odluku o tome da li ću učestvovati na predstojećim izborima doneću ubrzo - rekao je bivši predsednik Srbije i počasni predsednik DS Boris Tadić na konferenciji za novinare.\n- Ubeđen sam da je Srbiji potrebna nova Demokratska stranka koja će obezbediti trajni mir na prostoru Zapadnog Balkana - kazao je Tadić.\nObrazlažući odluku, on je naveo uverenje da je DS gubila na popularnosti dobrim delom zbog afera iz vremena Zorana Živkovića.\n- Poznata je sintagma o žutim lopovima, o čemu nikakvog udela nisam imao, ali sam plaćao političku cenu. Danas vidim da DS, njeno novo rukovodstvo želi na ove izbore sa tim ljudima, koji su nas vodili ka izbornom cenzusu. Jedino što mogu da očekujem jeste da aktivni članovi DS ponovo postanu Beba Popović i Cane Subotić. Takva vrsta politike ne vodi ds u misiju zbog koje je osnovana i zbog koje sam joj pristupio na samom početku njenog života - kazao je Tadić.\nTadić:Narednih dana odluka da li ću nastupiti na izborima\nBoris Tadić kaže da će narednih dana doneti odluku o tome da li će nastupati na predstojećim parlamentarnim izborima.\n- O tome šta ću raditi u budućnosti u Srbiji odluku ću doneti narednih dana. Još odluku o tome nisam doneo, a da li ću nastupati na ovim izborima u bilo kakavom političkom savezu, o tome ću odluku doneti narednih dana - rekao je Tadić na konferenciji za novinare.


srbijasport.net - Vesti - Zonske lige - Miloš Đokić ponovo u sremskom fudbalu\nUtorak, 26.01.2021 22:07\n20.12.2020 Živko Radivojević\nMiloš Đokić ponovo u sremnskom fudbalu\nJedini zonaš iz pećinačke opštine, Sloboda iz Donjeg Tovarnika, nalazi se na „zimskom raspustu“. Ovo se prvenstveno odnosi na igrački pogon, dok za čelnike kluba nema pauze u radu. Angažuju se novi igrači, odn. traži se „dobitna kombinacija“, kako bi igre i rezultati Slobode na proleće bili još bolji. Podsećamo, prvi deo prvenstva je okončan sa 29 osvojenih bodova, što je bilo dovoljno za peto mesto (11 bodova manje od lidera, Hajduka iz Divoša).\nJedna od novina je „šef struke“: u nastavku sezone Slobodu će predvoditi Miloš Đokić (35) iz Šapca. U fudbalskom svetu dobro poznato ime, a 2dobar trag“ ostavio je i u sremskom fudbalu.\n- Fudbal sam počeo da treniram u Radničkom iz Obrenovca, gde sam prošao fudbalsku školu – „otvara fudbalsku lični kartu“ Đokić – Imali smo sjajne rezultate u takmičenju mlađih kategorija, posebno generacija 1985. Kao prvotimac, debitovao sam sa 16 godina u ondašnjem srpskoligašu Radnički Zorka iz Šapca. Fudbalski put me je vodio u Rudar iz Kostolca, Požarevac, Austriju, Jedinstvo iz Vladimiraca (u tri navrata), rumski Prvi maj (dva navrata), Miloš Pocerac iz Gornje Vranjske, Provo, Mačvu iz Bogatića, gde sam završio igračku karijeru u 35 godini.\n- Ovim poslom sam počeo da se bavim još dok sam igrao za srpskoligaša, Mačvu iz Bogatića – nastavlja Miloš Đokić – Tada sam završio UEFA B licencu i uporedo sam radio s mlađim kategorijama. Na kraju 2019. godine uspeo sam da upišem i uspešno završim školovanje za UEFA A licencu, što mi je definitivno bio znak da igračku karijeru, i posvetim se trenerskom pozivu. Prihvatio sam pinudu Jedinstva iz Vladimiraca, Prvo smo napravili veliki uspeh i vratili klub u zonski rang takmičenja. Nastavili smo sa sjajnim partijama i završili u gornjem delu tabele prvi deo prvenstva. Napravili smo sjajnu ekipu i trebalo je da budemo u samom vrhu i borimo se i za prvo mesto. Na žalost, imali smo velikih problema sa bolešću igrača (korona virus) i skoro na svakoj utakmici je nedostajalo nekoliko standardnih prvotimaca. U svakom slučaju, to je bio sjajajn period za mene, kao mladog trenera.\nPred Milošem Đokićem je dokazivanje u Donjem Tovarniku, odn. Slobodi.\n- Na klupu Slobode dolazim na poziv sportkog prijatelja Siniše Đokića – ističe trener Đokić – Iz te sredine sam svojevremeno imao poziv da pređem kao aktivni igrač, ali niso mogle da nam se „sklope kockice“. Mislim da je sada pravi trenutak da sarađujemo. Dolazim u sjajno organizovan klub, sa dobrim uslovima za rad i igračkim kadrom koji obećava. U pregovorima smo s par v rhunskih igrača i mislim da ćemo na proleće biti mnogo jači. Pripreme počinjemo 17. januara, a u planu su i pripreme. Naravno, zakazali smo više kontrolnih utrakmica, tako da će svi igrači imati priliku da se dokažu i nametnu za startnu postavu. Ambicije su nam da igrači iz utakmice u utakmicu što više napreduju i da ostanemo u gornjem delu tabele i ako se ukaže šansa da napadnemo i sam vrh.\nZonske lige Muškarci Vojvođanska liga "Jug" Sloboda Srbija Sremski okrug Pećinci


Istraživanje istorijskih tajni u gradskim okruženjima postaje sve popularniji sadržaj na YouTube platformi, ali je jedna grupa urbanih istraživača uspela da ubode premiju u Mančesteru...\nPutovanje ovih ljudi startovalo je provlačenjem kroz rupu slivnika nakon kog su otkrili čitavu mrežu starih ulica rasprostranjenih ispod modernog grada, kakav je Mančester danas. Ova grupa ljudi kretala se pod okriljem noći i pokušavajući da otkrije tačno šta se tačno nalazi ispod severozapadnog dela grada, dok su sa pomerenim poklopcem slivnika, putem merdevina stupili u novi i neistraženi podzemni svet.\n"Da li smo zapravo ušli u čitav podzemni grad ispod Mančestera?", upitao je jedan od njih u neverici kada su se spustili na dno. Unutra su pronašli zidove građevina, stepeništa, otvorene prozore, nešto što je delovalo kao rupe od metkova i cigleni zid sa oznakom "To arch No. 5" koja je obeležavala prolaz.\nSudeći prema The Sun agenciji, lokacija koju su momci pronašli zapravo je Victorian Arches, za koju istoričari tvrde da je korišćena kao poslovni deo grada tokom 1800ih godina i kasnije su je koristili brojni ljudi kao sklonište tokom bombardovanja u Drugom svetskom ratu.\nOvo svakako objašnjava građevine koje su ovi ljudi pronašli, stepeništa i toalete na koje su tokom svog istraživanja naišli. Modernije karakteristike predstavljaju nedavne radove u Mančesteru, kao što je izgradnja Piccadilly-Victoria tunela železnice i brojnih drugih napuštenih podzemnih projekata.\nUrbano istraživanje je sve popularniji trend, ali na svakoj ekspediciji koja se dobro završi, dolazi nekoliko njih koje nisu imale tok kakav bi avanturisti koji stoje iza njih poželeli, nalazeći se na tuđim posedima bez dozvole ili brojnim drugim opasnim situacijama zbog kojih završavaju sa teškim povredama i ranije nego što bi trebalo.


Beriša: Promet robe iz Srbije i BiH sveden na 6 miliona evra\nIzvor: Radio Televizija Vojvodine, 18.Nov.2019, 18:51\nPrecizirao je da je na kosovsko tržište samo iz centralne Srbije pre godinu dana plasirano robe u vrednosti od oko 450 miliona evra i >> Pročitaj celu vest na sajtu Radio Televizija Vojvodine << 85 miliona iz BiH.\n"To znači, da sav uvoz koji smo imali u ovom periodu je oko šest miliona evra iz ove dve države", rekao je Beriša za Radio Slobodnu Evropu na albanskom jeziku.\nBeriša tvrdi da s carinskog stanovišta manje robe iz centralne Srbije i BiH nema većeg uticaja na tržište kosovske teritorije, jer, kaže, ta roba se nadomešćuje iz drugih zemalja.\n"Ali, od januara ove godine ti proizvodi dolaze iz drugih zemalja regiona ili zemalja Evropske unije", kazao je Beriša.\nPriština -- Od uvođenja 100 odsto takse na proizvode iz centralne Srbije i BiH vrednost robe koju dve države plasiraju na KiM smanjena je na šest miliona evra ili 99 odsto...To je izjavio direktor kosovske carine Bahri Beriša i podsetio da je u istom periodu lane taj iznos bio 520 miliona evra...Precizirao...


30.09.2021 u 17:18\nDodik Eskobaru: Nije ovo ona Bosna u kojoj ste bili pre 20 godina\n„Prošlo je vreme u kojem će Republika Srpska da trpi intervencionizam međunarodne zajednice, koji je po pravilu bio uperen protiv RS i Dejtona. Bosna i Hercegovina nije ona BiH koju je Gabrijel Eskobar, izaslanik Stejt departmenta za zapadni Balkan, ostavio pre 20 godina kada je bio službenik u diplomatskim misijama u BiH, rekao je Milorad Dodik. Srpski član Predsedništva BiH to je poručio tokom razgovora sa Gabrijelom Eskobarom na njegov zahtev. Osnovne teme razgovora bile su pitanje inicijative „Otvoreni Balkan“, ali i unutrašnja politička pitanja koja se tiču BiH, prenosi RTRS. Srpski član Predsedništva BiH rekao je da podržava ideju „Otvorenog Balkana”, ali da u Sarajevu ne postoji dovoljno razumevanja za tu regionalnu inicijativu koja bi omogućila ekonomski prosperitet regiona,\nPredsedavajući Predsedništva Bosne i Hercegovine Željko Komšić ocenio je kao krivično delo izjavu srpskog člana Predsedništva BiH Milorada Dodika da će biti povučene saglasnosti Republike Srpske na sporazume o formiranju Oružanih snaga BiH i Visokog sudskog i tužilačkog saveta (VSTS).„To je krivično delo pobune”, kazao je Komšić. Prema njegovim rečima, bez parlamenta BiH ne može se povući odluka o formiranju OS BiH i VSTS. „Ne može se u Narodnoj skupštini Republike Srpske ništa povući, jer su sve te institucije formirane pošto je većina u parlamentu BiH, uključujući i Savez nezavisnih socijaldemokrata (SNSD), izglasala njihovo formiranje”, naveo je Komšić, prenosi Tanjug. Dodik je ranije izjavio da se proteklih dana popisuje sve ono što su uradili Visoki predstavnici ili kroz sporazume\nBANjALUKA - Srpski član Predsedništva BiH Milorad Dodik poručio je danas da će biti povučene saglasnosti Republike Srpske date na sporazume o Oružanim snagama, kao i o Visokom sudskom i tužilačkom savetu (VSTS). „Ovih dana popisujemo sve ono što je urađeno od strane visokih predstavnika ili kroz naše sporazume i davanja saglasnosti. Mi ćemo povući naše saglasnosti na sporazume o vojsci i VSTS-u”, rekao je Dodik. On je, kako prenosi RTRS, istakao da postoji želja da se predloži, a o čemu će se ovih dana i odlučivati, da se kroz rušenje zakona o vojsci u roku od nekoliko meseci formira vojska Republike Srpske. „To je sve u skladu sa Ustavom i nema mesta na svetu gde se zakonom pokušava srušiti Ustav, samo nama pokušavaju tako nešto da kažu. U Ustavu BiH piše da postoji vojska\nBANjALUKA - Srpski član Predsedništva BiH Milorad Dodik rekao je večeras da bi Skupština Republike Srpske trebalo da poništi sve što je izvan Ustava i Dejtonskog sporazuma. „Već dugo mislim da stvari moraju ići tako što ćemo u Narodnoj skupštini poništiti sve odluke i povući saglasnosti koje smo dali u prošlom vremenu, kao što je saglasnost za vojsku, kao i da se povučemo iz te strukture, iz sporazuma o indirektnim porezima i iz sporazuma o Visokom sudskom i tužilčkom savetu jer vidimo šta rade gore”, rekao je Dodik za RTRS a prenosi Tanjug. Smatra da treba poništiti postojanje SIPA na prostoru Republike Srpske, indirektnih poreza i svih institucija koje su nastale na tome. Dodik je istakao da je potrebno vratiti se na slovo Dejtona, odnosno izvorni Dejtonski\nBANjALUKA - Srpski član Predsedništva BiH Milorad Dodik pozvao je danas donosioce odluka u Republici Srpskoj da se okupe i u Narodnoj skupštini ponište sve što je izvan Ustava i Dejtonskog sporazuma. Komentarišući to što je Ustavni sud BiH utvrdio da pojedine odredbe Zakona o šumama Republike Srpske nisu u skladu sa Ustavom BiH i ranije odluke na štetu Srpske, Dodik je poručio da je krajnje vreme da Parlament Srpske zaseda i poništi sve neustavne odluke i da Srpska hoće da prihvati dejtonsku BiH, javlja RTRS a prenosi Tanjug. „Hoćemo da kažemo da nas ne zanima nikakav visoki predstavnik, pogotovo ovaj koji se lažno predstavlja i koji bi donosio neke odluke. Vidim da danas on piše neko pismo, da on nešto traži, šta on ima sa platama, šta on im s tim stvarima. Neka to rešava u svojoj\nSrpski član Predsedništva BiH Milorad Dodik ponovio je danas da se Željko Komšić nije mogao obratiiti Generalnoj skupštini UN u ime BiH, jer za to nije postojala odluka Predsedništva BiH. „To je sve privatna priča. Problem nastaje kad se on predstavlja u ime BiH i kada ga generalni sekretar prihvata”, rekao je Dodik novinarima u Budimpešti, gde je stigao na Demografsku konferenciju, preneli su mediji u BiH. Komentarišući Komšićevu izjavu da Dodik nije neophodan za funkcionisanje BiH, srpski član Predsedništva BiH je rekao da Komšić „može da kaže šta hoće, ali da Ustav BiH kaže da postoji Predsedništvo, koje čine tri člana i da postoji procedura”. Dodik je još kazao da će generalni sekretar UN Antonio Gutereš jednog dana moći reći da je „umešan u raspad BiH”. „Jednog dana kada\n20.09.2021 u 14:48\nDodik: Nije bojkot, već poštovanje odluka Narodne skupštine\nBANjALUKA - Srpski član Predsedništva BiH Milorad Dodik istakao je danas da neučestvovanje Srba u državnim institucijama BiH nije bojkot, već poštovanje odluka Narodne skupštine Republike Srpske. NSRS je odluku o neučestvovanju Srba u državnim institucijama donela nakon što bivši visoki predstavnik Valentin Incko neposredno uoči odlaska sa te pozicije primenio tzv. bonska ovlašćenja i nametnuo zakon o zabrani negiranja navodnog genocida u Srebrenici. „Nije nikakva blokada u pitanju već sprovođenje odluka Narodne skupštine Republike Srpske, a u donošenju ovih odluka učestvovale su sve parlamentarne partije u Republici Srpskoj”, podsetio je Dodik na konferenciji za novinare. On je rekao da na današnjoj sednici Predstavničkog doma Parlamentarne skupštine BiH nema predstavnika iz


Niš u septembru posećuje aleksandrijski patrijarh\nNeki novi klinci održali čas muzike u Narodnom pozorištu – 47. MAJSKA PESMA (VIDEO)\nPočetak/Društvo/Niš u septembru posećuje aleksandrijski patrijarh\nNiške Vesti22. avgusta 2017.\nU Gradskoj kući priređen je prijem za vladiku niškog Arsenija, povodom njegovog nedavnog ustoličenja. Gradonačelnik Niša Darko Bulatović rekao je da će Grad Niš uvek na svaki način podržavati crkvu, Nišku eparhiju, vladiku, niško sveštenstvo i sve njihove aktivnosti.\nPrilikom prve zvanične posete Gradskoj kući, vladika niški Arsenije najavio je i posetu patrijarha Aleksandrijskog Gradu Nišu. Aleksandrijski patrijarh posetiće Niš 27. septembra, a 28. septembra obići će i Gradsku kuću, kao i znamenitosti Niša, rekao je vladika niški Arsenije.\nGradonačelnik Darko Bulatović Gradska kuca nis vladika niški Arsenije\nNagrada „Maleni cvet“ peti put zaredom dodljena u Nišu za najbolju knjigu za decu i mlade\nParohijska biblioteka čuva pravo bogatsvo na policama\nOsvećena biblioteka „Starac Nikanor Hilandarac“ pri hramu Vaskrsenja Hristovog u Nišu\nVladikin blagoslov za početak nove školske godine – Veronauka vrlo bitna za razvoj mladih


Obnovljena Dervis-hanumina medresa u Gradisci\nHome » News Archive » BiH News » Obnovljena Dervis-hanumina medresa u Gradisci\nDerviš-hanumina medresa čija je obnova gotovo završena u Gradišci, mogla bi biti otvorena u aprilu, u okviru manifestacije "Dani vakufa".\nRadovi su 99 posto završeni, pripremamo dokumentaciju u vezi tehničkog prijema medrese i poslali smo dokumentciju Ministarstvu za prostorno uređenje, građevinarsvo i ekologiju RS, izjavio je Senad Rekić, sekretar Medžlisa Islamske zajednice Bosanska Gradiška.\nSvečano otvorenje ako Bog da planiramo ove godine u aprilu kada budu 'Dani vakufa' manifestacija koja se obilježava na nivou Rijaseta Islamske zajednice, rekao je za Anadoliju Rekić. Istakao je da su radovi, koji su počeli u maju 2016. godine tekli predviđenom dinamikom, a samo su vremenski uslovi, odnosno velike vrućine, i ramazan odgodili završetak obnove za mjesec dana.\nOvo je jedan značajan projekat. Stariji stanovnici Gradiške pamte kako je izgledao, mnogi su od njih išli u školu ovdje, učili vjeronauku i njima je posebno drago što je ovaj objekat obnovljen i što će opet služiti svojoj svrsi, rekao je Rekić.\nTokom radova mnogi su i pravoslavci i katolici dolazili da vide objekat, kako je unutra, svi su se interesovali i svima je drago što se ovaj objekat obnovio, jer on je zaista ukras Gradiške, rekao je Senad Rekić.


Tempo kolekcija lustera šik i luksuznog dizajna - Moj Enterijer – Kupatila, Nameštaj, Kuhinje, Garniture...\nPored toga što rasveta čini mogućim izvršavanje svakodnevnih aktivnosti, ona može biti dodata ambijentu i stilu prostorije. U mnogim slučajevima, ona može biti prekretnica u ukupnom dizajnu. Naravno, nikada ne škodi kada se komadima rasvete pruži nekoliko dodatnih detalja. Dodatno, svako ko je spreman da potroši nešto više novca, jedna od ekstravagantnijih opcija može postati njihova, a ona dolazi u vidu Luxury Home kolekcije lustera, kompanije Tempo.\nDizajnerski studio Tempo, kreira unikatne predmete, nameštaj, rasvetu, aksesoare i mnogo toga drugog. Glavni um iza ovog brenda predstavlja Džo Ginsberg, umetnik, enterijerni dizajner, skulptor i slikar. Zahvaljujući Ginzbergovom arsenalu talenata, završni proizvodi kompanije Tempo predstavljaju skup svih njegovih ekspertiza, a ujedno postaju sastavni deo brojnih stambenih i hotelskih projekata.\nUprkos tome što svi proizvodi brenda Tempo predstavljaju nešto što dolazi iz snova, njegov fokus na stvaranju osvetljenja pruža posebnu auru. Duvano i ručno oblikovano staklo dobija neverovatne nijanse i dopadljive teksture. Sama pomisao da je svaki komad Tempo rasvete kreiran ručno, u startu predstavlja neverovatan koncept, koji njihovim vlasnicima pruža priliku da u svom enterijeru predstave nešto zaista neverovatno.\nJoš jedan izuzetan aspekat nove kolekcije osvetljenja kompanije Tempo, jeste upotreba nesvakidašnjih formi i oblika. Dok se većina velikih proizvođača opredeljuje za konzervativne oblike, ovaj njujorški bernd konstantno pomera granice modernog dizajna i u njega uključuje samo poslednje tehnologije. U pojedinim primercima, čak i sijalice vire iz njihovih difuzora, što svako predstavlja neverovatan koncept koji može zadiviti svakoga ko pogleda u njihovom pravcu.\nPROČITAJTE SLEDEĆI TEKST: Fleksibilna rasveta kreirana OLED tehnologijom


Predstavljena nova verzija bibliotečko-informacionog sistema „BISIS 5″ – BALKAN TV NOVI SAD\nHomeVestiPredstavljena nova verzija bibliotečko-informacionog sistema „BISIS 5″\nGradonačelnik Novog Sada Miloš Vučević zajedno sa ministrom kulture i informisanja Vladanom Vukosavljevićem prisustvovao je predstavljanju unapređenog bibliotečko-informacionog sistema „BISIS 5″. Uz podršku Ministarstva kulture i informisanja, taj program razvijaju istovremno tri gradske biblioteke, i to u Novom Sadu, Beogradu i Šapcu.\n„Ovo je primer da tradicionalno čuvanje kulturnog blaga, što je izvorna delatnost biblioteke, i savremene tehnologije nužno ne isključuju jedno drugo, već u ovom kontekstu taj spoj daje novi kvalitet i sigurnost za budućnost. Na ponos svih nas je da je ovaj projekat osmišljen od strane domaće pameti, a za nas u Novom Sadu posebno je bitno što je to realizovao Univerzitet, odnosno Fakultet tehničkih nauka. Hvala Ministarstvu na podršci i odluci da projekat bude implementiran u biblioteci u Novom Sadu, kao i FTN-u na tome što je doprineo osnaživanju biblioteke, njenih sadržaja i ponude, a na radost brojnih čitalaca“ – naglasio je gradonačelnik Miloš Vučević.\nPrema rečima ministra kulture i informisanja Vladana Vukosavljevića to ministarstvo nastavlja da pomaže razvoj domaćeg softvera za bibliotečko-informativne sisteme u Srbiji.\n„Očekujem da u periodu pred nama i druge biblioteke u našoj zemlji prihvate i implementiraju ovaj softver. Suština je da Srbija mora po svaku cenu razvijati svoju visoku tehnologiju i potencijale u oblasti digitalizacije u visokostručnim oblastima. Pored pojednostavljenja, kao očigledne koristi od toga, stajemo rame uz rame sa naprednijim evropskim državama koje odlikuje stvaranje visokotehnološki kvalitetnih proizvoda“ – rekao je Vukosavljević.


Održani "Dani bunjevačke kulture" u Novom Sadu\nHomeVestiOdržani „Dani bunjevačke kulture“ u Novom Sadu\nPokrajinski sekretar za visoko obrazovanje i naučnoistraživačku delatnost prof. dr Zoran Milošević i pokrajinski sekretar za kulturu, javno informisanje i odnose sa verskim zajednicama Dragana Milošević, prisustvovali su sinoć u Kulturnom centru Novog Sada petim „Danima bunjevačke kulture” u okviru kojih je prikazan i deo tradicionalne bunjevačke žetvene svečanosti „Dužijanca“ čiji dan, kao svoj nacionalni praznik, Bunjevci obeležavaju u avgustu svake godine.\nPovorka učesnika obučenih u raskošne bunjevačke narodne nošnje i uz zvuke tamburica, prošetala je najužim centrom grada i zaigrala bunjevačko kolo, što je privuklo veliku pažnju građana na Trgu slobode, a po rečima Miloševićeve ovaj bunjevački praznik jedan je od praznika kojima se cela Vojvodina ponosi.\n„Vojvodina ima širok spektar nacionalnih manjina koje čuvaju i neguju svoju tradiciju, ali to nije samo njihov, već i zadatak svih nas. Jer, znati i poštovati i svoju, i zajedničku prošlost, znači i uspešnije i plodotvornije graditi zajedničku budućnost“, dodala je Miloševićeva.\nPrema rečima predsednice Nacionalnog saveta bunjevačke nacionalne manjine dr Suzana Kujundzić-Ostojić, obeležavanje „Dana dužijance“ po kojem su Bunjevci prepoznatljivi veoma je važno, jer on objedinjuje njihov jezik i kulturu i sve ono što čini identitet bunjevačke zajednice.\n„Posebno smo ponosni što smo naše kolo danas razvili ispred zrade bivšeg hotela „Grand“ u kojoj je, pre tačno 100 godina, održana Velika narodna skupština i doneta odluka o prisajedinjenju vojvođanskih oblasti Kraljevini Srbiji, u čemu je uloga nas Bunjevaca bila izuzetno velika, na šta smo i danas ponosni“, dodala je Kujundzić-Ostojić.\nPonos zbog uloge Bunjevaca na Velikoj narodnoj skupštini izrazila je i Svetlana Babić iz Udruženja građana „Bunjevački kulturni centar – Novi Sad” koje je i organizator „Dana bunjevačke kulture“, a u okviru te manifestacije sinoć je u Kulturnom centru otvorena i prateća izložba koja će trajati do 26. avgusta.\nPredsednik: Ponosan sam šta i koliko Srbija čini za hrvatsku manjinu


Preporuke Uprave za veterinu – JKP Subotičke pijace\nProizvođači i prodavci hrane životinsjkog porekla na pijacama imaju obavezu da u cilju zakonitog i bezbednog poslovanja i postupanja hranom životinjskog porekla, odnosno zaštite potrošača, poštuju važeća zakonska i pozakonska akta koja regulišu ovu oblast. JKP “Subotičke pijace” podsećaju korisnike usluga ove vrste na preporuke Uprave za veterinu koje su obavezujuće.\nProdavci živinskog mesa mogu prodavati na pijaci samo sveže ohlađeno meso živine koja je zaklana i pregledana od strane veterinarske inspekcije u klanici koja poseduje rešenje Uprave za veterinu o ispunjenosti propisanih veterinarsko-sanitarnih uslova za klanje živine i kojoj je dodeljen veterinarski kontrolni broj. Ukoliko prodavci nemaju svoj objekat, već prodaju po ovlašćenju, obavezno je da poseduju izjavu vlasnika klanice, kopiju rešenja o odobrenju klanice i otpremnicu za svaku pošiljku. Živinsko meso u trupovima mora biti originalno upakovano i deklarisano ili posedovati žig veterinarske inspekcije. Komadno živinsko meso mora posedovati proizvođačku deklaraciju izloženu nam mestu prodaje i dsstupnu potrošaču. Zabranjeno je rasecanje mesa na pijaci.


Postignut dogovor na relaciji gradonačelnik - roditelji iz vrtića "Dečja radost" - VOM\nNaslovnaVestiDruštvoPostignut dogovor na relaciji gradonačelnik - roditelji iz vrtića "Dečja radost"\nsreda, 8. decembra 2021 : 14:30\nNakon negodovanja roditelja zbog izmeštanja dece iz vrtića Dečja radodt u Vranju, zbog početka radova na rekonstrukciji vrtića, danas je u gradskoj upravi održan sastanak gradonačelnika Vranja dr Slobodana Milenkovića i roditelja, na kojem su rešene sve nedoumice i prevaziđeni problemi, tako da radovi na rekonstrukciji počinju u ponedeljak.\nGradonačelnik Milenković pojasnio je kompletnu proceduru, koju je bilo neophodno sprovesti pre početka radova na rekonstrukciji vrtića, jer jedna od dilema roditelja je bila kako radovi mogu biti izvođeni tek sada u decembru.\nSa pripremljenom projektno tehničkom dokumentacijom za ovaj projekat Grad Vranje konkurisao je kod Ministarstva rudarstva i energetike. Od 120 gradova i opština u Srbiji odabrano je 12, među kojima je i naš grad, što je veliki uspeh za našu lokalnu samoupravu. Za ovaj projekat dobili smo 20 miliona dinara. Ukupna vrednost je oko 28 miliona dinara, a razlika se finansira iz lokalnog budžeta. To je bilo u martu, a ugovor sa Ministarstvom potpisan je sredinom maja. Nakon toga, krenulo se sa pripremom konkursne dokumenatacije i nakon dobijanja saglasnosti Ministarstva, raspisan je tender, koji je trajao 45 dana – pojasnio je dr Milenković.\nNa tender se javilo 6 firmi, i sve su dale vrednost iznad procenjene. Uz saglasnost Ministarstva vrednost je povećana i izabran je izvođač radova. Ugovor sa izvođačem potpisan je 17. novembra ove godine.\nTo je procedura, koja je morala da se ispoštuje i nije postojala mogućnost da se taj proces ubrza”, naglasio je gradonačelnik.\nTakođe, dodao je da se radi o izuzetno važnom objektu čija je rekonstrukcija potrebna i da ova šansa ne sme da se propusti.\nDirektorka Predškolske ustanove ,,Naše dete” Vesna Džikić govorila je o organizaciji rada u narednih 120 dana, ističući da je Predškolska ustanova vodila računa da obezbedi adekvatan prostor za boravak dece i nesmetano obavljanje vaspitno-obrazovnog rada. ,,Deca iz vrtića ,,Dečja radost” biće prebačena u vrtiće ,,Neven”, ,,Zvončica” i ,,Pčelica”. U svakom od ovih vrtića obezbeđene su po dve prostorije za boravak dece, koja ostaju u svojim grupama sa svojim matičnim vaspitačima iako su roditelji dobijali drugačije informacije.\nProstorije OŠ ,,Dositej Obradović koristiće samo deca koja pohađaju poludnevni boravak i Klub za rani rast i razvoj”.\nRok za završetak radova je 120 kalendarskih dana i kako se čulo na sastanku insistiraće se na poštovanju rokova.\nPrethodni tekstDodeljene nagrade za Pokretače promena za 2021. godinu: Priznanje Ženskom solidarnom frontu\nSledeći tekstMUP: Jedna saobraćajna nezgoda, bez povređenih


Naslovna FUDBAL Našli se na putu evropskim šampionima (2)\nPartizan je kao šampion Jugoslavije stekao pravo da zaigra u Kupu evropskih šampiona u sezoni 1963/64. U ekipi su se našli golman Milutin Šoškić, Ljubomir Mihajlović, Vladica Kovačević, Mustafa Hasanagić i Milan Galić, igrači koji će 1966. godine igrati finale ovog takmičenja u Briselu.\n“Crno-beli” su u preliminarnom kolu ukupnim rezultatom 6:1 (3:0 i 3:1) savladali kiparski Anortozis iz Famaguste. Podsetimo, Kipar je imao suverenitet nad kompletnim ostrvom sve do invazije Turske 1974. godine. Nakon toga Famagusta je potpala pod tursku kontrolu, a klub se preselio u Larnaku.\nNakon što je u prvom kolu bez većih problema apsolviran i luksemburški Ženes Eš (1:2 i 6:2), Partizan je u četvrtfinalu morao na silni italijanski Inter, ekipu koju je sa klupe vodio legendarni Helenio Herera.\nArgentinski fudbalski stručnjak je odigrao ključnu ulogu u promociji “katenaća” (u prevodu sa italijanskog – “bravica na vratima”) – fudbalske taktike koja stavlja akcenat na odbrani i orijentiše se na kontranapade.\nOvaj sistem igre uveo je poziciju “libera” ili “čistača”, igrača koji se nalazi ispred golmana. Njegova uloga je da kontroliše prostor iza saigrača u zadnoj liniji i pravovremeno reaguje kako bi popunio “rupe” u odbrambenom zidu …\nPrvi meč odigran je 26. februara 1964. godine na stadionu JNA pred oko 40 hiljada gledalaca.\nSa utakmice Inter – Partizan 2:1 u Milanu\nOčekivano, zbog čvrste odbrane gostiju, domaćini nisu mogli ni da priđu golu Đulijana Sartija. Prvi ozbiljniji pokušaj imao je Inter – Brazilac Žair da Kosta je iskoristio grešku defanzivca Dragoslava Jovanovića i šutirao, ali je Milutin Šoškić dobro reagovao.\n“Crno-beli” su tek u drugom delu prvog poluvremena ozbiljnije zapretili Interu, ali je odbrana gostiju bez većih problema zaustavila pokušaje Vladimira Kovačevića, Milančeta Galića i Zorana Miladinovića.\nInter je poveo već u četvrtom minutu nastavka. Žair je odigrao “dupli” pas sa Sandrom Macolom i iz neposredne blizine matirao Šoškića.\nPartizan nije uspeo da materijalizuje terensku nadmoćnost, ali je zato na drugoj strani Macola u 89. minutu bio znatno konkretniji – nakon solo-prodora je postavio konačnih 2:0.\nRevanš-meč je odigran 4. marta na stadionu “San Siro” u Milanu, pred 45 hiljada gledalaca.\nDomaćini su poveli sa 2:0 golovima Marija Korze u 25. i Žaira u 42. minutu.\nPočetkom drugog dela u sudaru sa Miladinovićem povređen je Đakinto Faketi. S obzirom da tada još nisu bile omogućene izmene igrača, Inter je do kraja igrao sa desetoricom, što je Partizan pokušao maksimalno da iskoristi.\nMane Bajić je u 68. minutu smanjio na 2:1, a Partizan je u 85. minutu mogao do izjednačenja. U jednom napadu šutirali su iz neposredne blizine Kovačević i Galić, ali su oba njihova pokušaja bila neuspešna …\nKovačević, dakle, nije zatresao mrežu u dvomeču protiv Intera, ali je sa sedam golova ipak ostao najbolji strelac Kupa evropskih šampiona za sezonu 1963/64.\nInter je u polufinalu eliminisao dortmundsku Borusiju ukupnim rezultatom 4:2 (2:2 i 2:0). U finalu, na bečkom “Prateru”, 27. maja, Hererov “katenaćo” stekao je svetsku afirmaciju jer je u potpunosti neutralisao atomski napad Reala, koji je do tada u osam utakmica postigao čak 27 golova. Inter je do trofeja došao pobedom od 3:1.\nDominacija ekipe iz Milana u Evropi nastavljena je i sledeće sezone.\nEkipa Intera iz doba kada je dva puta uzastopno osvojila Evropu\nJedna slika, jedna priča, jedan video (2)\nTagovi:Helenio Herera · Inter · Kup evropskih šampiona · Partizan · Vladimir Kovačević


Pošta Srbije predstavila poštanske marke u čast organizacije Frankofonije\nBeta 14. jula 2021. 13:55\nPošta Srbije organizovala je danas u PTT muzeju promociju prigodnih poštanskih maraka „Frankofonija“, u čast medjunarodne organizacije osnovane 1961. godine u Montrealu, sa ciljem akademske saradnje u okvirima francuskog jezičkog područja.\nPromocija je održana u prisustvu ambasadora Francuske u Srbiji Žan-Luja Falkonija, v.d. direktora Pošte Srbije, Zorana Djordjevića i predstavnika Ministarstva spoljnih poslova Srbije.\nDjordjević je naveo da se rad Frankofonije visoko ceni, kao i da je važan i uticajan na širokom geografskom području, kao i u Srbiji, što se prepoznaje i u aktivnom učešću države u platformi organizacije i nastojanjima da se postigne još čvršća i sveobuhvatnija saradnja.\n„Uz zahvalnost na svemu što je do sada uradjeno Francuskoj, Organizaciji i svim članicama, posebna nam je čast da danas, na nacionalni praznik Francuske, predstavimo marku koja slavi zajedničke vrednosti na kojima želimo da gradimo i sadašnjost i budućnost – jednakost, komplementarnost i solidarnost, na kojima počiva i deluje ova prijateljska organizacija“, rekao je Djordjević.\nOn je ambasadoru Falkoniju čestitao nacionalni praznik i uručio poklon izdanje prigodnih poštanskih maraka.\n„Želim da pozdravim Zorana Djordjevića koga dugo poznajem i koji je prijatelj Francuske. Frankofonija se ne svodi samo na Francusku, ona predstavlja veliku porodicu od 300 miliona ljudi na svim kontinentima, koja nastavlja da raste, francuski je peti jezik na svetu, a 95.000 učenika u Srbiji danas uči francuski jezik“, izjavio je Falkoni.\nDodao je i da, polazeći od istorijskih odnosa Francuske i Srbije i statusa Srbije kao pridruženog člana Medjunarodne organizacije Fankofonija od 2018. godine, pozdravlja proaktivnu politiku razvoja frankofonije u Srbiji.\nPrigodno filatelističko izdanje sadrži poštansku marku nominalne vrednosti 85 dinara štampanu u šalterskim tabacima od deset maraka, koverat prvog dana FDC i prigodan žig.\nIzdanje je priredjeno u saradnji sa Univerzitetskom bibliotekom „Svetozar Marković“, dok je umetnička realizacija izdanja delo kreatorke maraka i vrednosnica Pošte Srbije Anamari Banjac.


ZLATNA ZRNA “BUCINIH DANA” - LUDUS ONLINE\nDrugi po redu Festival “Bucini dani” u Aleksandrovcu završeni su dodelom nagrada stručnog žirija u sastavu Mira Banjac, Gordana Djurdjević Dimić i Milija Vuković.\nFestival posvećen esejisti, pesniku i pozorišnom kritičaru Milosavu Buci Mirkoviću završen je dodelom nagrada simboličnog naziva “Zlatno zrno” i izvođenjem u čast pobednika predstave “Dragi moj lažljivče” Srpskog narodnog pozorišta iz Novog Sada.\nPriznanje “Zlatno zrno” za najbolje glumačko ostvarenje festivala “Bucini dani 2015” dodeljeno je Borisu Komneniću, prvaku drame Narodnog pozorišta iz Beograda. Komnenić je, kako je navedeno u saopštenju, rafiniranim sredstvima glumačkog majstora pružio osoben i autentičan doprinos tumačenju klasičnog komediografskog lika Jevrema Prokića u Nušićevom “Narodnom poslaniku”.\n“Zlatno zrno” za najbolju mušku ulogu dodeljeno je Đorđu Markoviću, za ulogu Žana u predstavi “Nosorog”, Ežena Joneska u režiji Snežane Trišić i izvođenju Narodnog pozorišta iz Kikinde.\nNagrada za najbolju žensku ulogu pripala je Biljani Jocić Savić za rolu majke u predstavi “Devetstopetnaesta – tragedija jednog naroda”, po romanu Branislava Nušića u izvođenju Kruševačkog pozorišta i Narodnog pozorišta iz Niša.\nNajbolji mladi glumac ovog festival je Milan Nakov, koji je ulogom Fajtera u predstavi “Rađanje jednog zapisnika” u izvođenju Narodnog pozorišta iz Pirota, oduševio publiku i žiri.\nSaša Torlaković za ulogu Drenjine u predstavi “Mnogo vike ni oko čega”, u izvođenju Narodnog pozorišta iz Sombora, osvojio je “Zlatno zrno” za glumačku bravuru festivala.\nŽiri je nagradu za produkciju odnosno koprodukciju dodelio pozorišnoj predstavi “Devetstopetnaesta – tragedija jednog naroda” nastaloj saradnjom Kruševačkog pozorišta, Narodnog pozorišta iz Niša i Centra za kulturu iz Loznice.\nDrugi po redu Festival počeo je 23. juna a obuhvatio je i niz pratećih sadržaja – okrugle stolove, pesničke večeri, izložbe… Posetioci su bili u prilici da pogledaju izložbu Pozorišnog muzeja Vojvodine “Lica Mire Banjac” povodom šestdeset godina njene glumačke karijere i da prisustvuju promociji monografije.\n← ŠEKSPIR KAO DUNAVSKA BAJKA\nZAVRŠEN FESTIVAL MONODRAME I PANTOMIME →


Korona virus: U Srbiji još šestoro preminulih, širom Evrope rekordni brojevi novih slučajeva | Boom93\nU Srbiji je od posledica korona virusa preminulo još šest ljudi u poslednja 24 sata, dok Italija, Švedska, Rumunija i Austrija beleže najveći skok broja novih slučajeva zaraze od početka pandemije.\nEpidemiolog Predrag Kon izjavio je da za sada opcija uvođenja policijskog časa nije na dnevnom redu i da bi eventualno donošenje neke nove mere bilo vezano za Beograd gde je prvenstveno zabeležen eksponencijalni rast broja novozaraženih.\n„Još uvek nemamo takvu popunjenost bolnica da bi uvođenje policijskog časa bilo adekvatno”, rekao je rekao je Kon u emisiji Fokus na B92.\nCela Evropa se bori sa epidemijom – parlament Španije izglasao je da se vanredno stanje u toj zemlji produži za još šest meseci, a Belgija je druga zemlja sveta po broju preminulih od Kovida-19 u odnosu na broj stanovnika – do sada je preminulo 11.170 ljudi u toj zemlji koja ima oko 11,5 miliona stanovnika.\nHospitalizovano je 1.012 ljudi, od čega su 44 pacijenta na respiratorima. U poslednja 24 sata ukupno je testirano 9.457 ljudi.\n„Među zaraženima je veliki broj zdravstvenih radnika”, rekao je predsednik Srbije Aleksandar Vučić i dodao da je pozitivan rezultat na test dobio i Goran Stevanović, načelnik Klinike za tropske i infektivne bolesti.\nRemdesivir dostupan u Srbiji, SZO kaže da „nema efekta”\n„Priča o tome da se svi testiraju je nešto što nije sprovodivo. Testiraju se oni koji imaju simptome a da su kontakti. Da se ispituju svi kontakti, laboratorijski, bilo bi idealno, ali ne može da se očekuje da se ostvari”, kaže Kon.\nZoran Gojković, pokrajinski sekretar za zdravstvo, kaže da „zauzdavanje epidemije isključivo od ljudi”. Naveo je i da svaki zaraženi može da prenese infekciju na dve do tri osobe.\nBelgija beleži 96 smrtnih slučajeva na sto hiljada stanovnika, a ispred nje je jedino Peru, sa 104. Posle Belgije najveća stopa smrtnosti je u Španiji (76 na sto hiljada stanovnika) i Brazilu (75).\nŠpanski parlament izglasao je da se vanredno stanje u toj zemlji produži za još šest meseci, čime će lokalne vlasti dobiti dodatna ovlašćenja za kontrolu drugog talasa koronavirusa.\nU Španiji će vanredno stanje ostati na snazi do 9. maja.\nPredsednik Emanuel Makron rekao je da „postoji velika šansa da drugi talas zaraze bude gori nego prvi”.\nAli je Makron istakao da će javne službe i fabrike nastaviti da rade, jer „ekonomija ne sme da stane i doživi kolaps”.\n„Kao i naše komšije, i mi smo na udaru iznenadnog ubrzanja širenja virusa”, kazao je predsednik Francuske.\n„Moramo da nastavimo da radimo koliko god je moguće, ali uz poštovanje strogih epidemioloških mera. Nezaposlenost i siromaštvo takođe mogu da ubiju”, istakao je on.\nNemačka je za sada uvela nešto umereniju varijantu – „meki” karantin koja stupa na snagu u ponedeljak i odnosi se na zatvaranje restorana, barova, teretana i pozorišta, najavila je kancelarka Angela Merkel.\n„Naš zdravstveni sistem u ovom trenutku je i dalje u stanju da se nosi sa izazovima, ali ako se nastavi širenjem zaraze, za nekoliko nedelja ćemo doći do granice kapaciteta”, kazala je Merkel.\nKancelarka je dodala da će „zima biti duga i teška za Nemačku”.\n„Ova pandemija otvara pitanje slobode. Sloboda ne može da bude po principu – svako za sebe. Sloboda podrazumeva i odgovornost za sebe, porodicu i radno okruženje. Svako od nas je deo društva”, rekla je Merkel u nemačkom parlamentu.\nTokom govora njoj su dobacivali poslanici ekstremno-desničarske partije Alternativa za Nemačku (AFD) koji se protive uvođenju strožih mera i optužuju Vladu za „korona diktaturu”.\nAleksander de Kro, premijer Belgije, u televizijskom obraćanju naciji rekao je da je situacija „kritična”.\nNastavljajući „pakleni” ritam održava mitinga u ključnim saveznim državama, Tramp je počeo da ismeva pravio obaveznim nošenju maski i uvođenje kazni za kršenje.\nBajden je optužio Trampa za način na koji vodi državu kroz pandemiju rekavši da je to „uvreda” za sve žrtve korona virusa.


Protesti zbog spornog crnogorskog zakona, moleban će služiti patrijarh\nProtest protiv donošenja spornog Zakona o slobodi vjeroispovesti u Crnoj Gori koji organizuju Studentski klub Pravnog fakulteta i studenti Univerziteta u Beogradu počeo je oko 18 časova ispred crkve Svetog Marka u Beogradu.\nNoseći transparente i zastave na kojima piše "Hrabro za Kosmet" i "Ne damo svetinje", okupljeni su skup počeli minutom utanja Oliveru Ivanoviću.\nGovornici na skupu su Milan Knežević, poslanik iz Crne Gore, Branko Rakić, profesor na Pravnom fakultetu u Beogradu, Branimir Nešić, direktor izdavačke kuće Katena mundi, Željko Čurović, udruženje Savez Srba iz Crne Gore, Časlav Koprivica, profesor na FPN-u, Čedomir Antić, profesor na Filozofskom fakultetu, Nemanja Vučković, predsjednik Studentskog kluba Pravnog fakulteta i studenti Univerziteta u Beogradu.\nUmjetnički program izvode guslar Vukojica Sandić i muzički sastav Kosovski božuri, navode Novosti.\nDanašnji protest će se nastaviti šetnjom od Crkve Svetog Marka do Patrijaršije, a studenti su dobili zvaničnu podršku patrijarha Irineja i očekuju da će se patrijarh ili neko drugi iz Patrijaršije obratiti na skupu koji organizuju.\nU beogradskoj Sabornoj crkvi će večeras od 20 časova biti služen Moleban za srpski narod i svetinje u Crnoj Gori.\nKako je za Radio Slovo ljubve rekao starješina ovog hrama prota Petar Lukić moleban će služiti patrijarh srpski Irinej.


13. Apr 2001 18:13 (GMT+01:00)\nPosle nalaza lekarskog konzilijuma, istražni sudija odlučio\nMilošević vraćen u CZ\nU petak oko 17 sati bivši predsednik SRJ otpušten s VMA\nBEOGRAD - Na osnovu nalaza lekarskog konzilijuma, istražni sudija Okružnog suda u Beogradu Goran Čavlina, izdao je nalog da se bivši predsednik SRJ Slobodan Milošević prebaci u zatvor s obzirom da su prestali uslovi za njegov poseban lekarski tretman, potvrdili su branioci iz kancelarije "Fila".\nKako kaže sudija\nO tome da li bi se Slobodanu Miloševiću dozvolilo da se brani sa slobode zbog narušenog zdravstvenog stanja, kako kaže Vladan Batić, ministar pravde u Vladi Srbije, odlučuje istražni sudija. - Ministarstvo pravde nema veze s tim. Milošević je vraćen u Centralni zatvor, a tamo postoji bolesnički blok. Da li će tamo i biti i o tome odlučuje istražni sudija - dodaje Batić.\nMiloševiću je, po izdavanju naloga za prebačaj u Centralni zatvor, pre odlaska s VMA još jednom izmeren krvni pritisak, a zatim je nešto posle 17 sati u pratnji policije vraćen u CZ.\nDva luksuzna automobila i tri policijska džipa ušla su oko 17.15 u krug Centralnog zatvora u Beogradu. Novinari su videli da u dvorište zatvora ulaze beli džip, automobil marke "BMV" sa zatamnjenim staklima, jedan crni automobil marke "mercedes" i tri policijska džipa.\nLekari iz VMA i Instituta za kardiovaskularne bolesti "Dedinje", u petak posle 13 sati prezentovali su istražnom sudiji nalaze i stručno mišljenje o zdravstvenom stanju Slobodana Miloševića. Sudija, koji jedini po Zakonu o krivičnom postupku donosi odluku o statusu osuđenika, odlučio je da na osnovu stava desetočlanog lekarskog konzilijuma bivši predsednik SRJ bude vraćen u Okružni zatvor.\nPrema rečima advokata Miroslava Vasića, njihov branjenik će biti vraćen u istu ćeliju iz koje je u četvrtak odvezen na detaljan lekarski pregled na VMA.


Da li će prošlogodišnji ulični protesti preživeti koronu? - Biznis i Finansije\nHome\tIZDVAJAMO\tDa li će prošlogodišnji ulični protesti preživeti koronu?\nDa li će prošlogodišnji ulični protesti preživeti koronu?\nUprkos koroni, tokom prve nedelje aprila odigralo se više od 400 masovnih protesta širom sveta. Ipak, to je za 60% manje u poređenju sa prošlogodišnjim pobunama u istom periodu. Razlika je i u tome što je većina sadašnjih protesta vezana za vladine mere u suzbijanju Kovida 19. Od izbijanja pandemije, demostranti su iznašli oko sto novih načina da se pobune. Protesti se većinom organizuju virtuelno, ali se pokazalo da internet, uz sve prednosti, ne može da zameni ulicu.\nPre pandemije, svet je doživeo neviđeni nivo mobilizacije. Prethodne, 2019. godine milioni ljudi su protestovali na ulicama u 114 zemalja. Prošla godina je zato ponela nezvaničnu titulu „godina uličnih protesta“, a mnogi od tih pokreta, poput onih u Hong Kongu, izgledali su nezaustavljivo.\nAli onda je stigao koronavirus. Ljudi su počeli da se odmiču jedni od drugih u strahu od zaraze, a protesne plakate zamenile su maske za lice. Da li će se masovni protesti vratiti na ulice po okončanju pandemije, ili će se pokazati da je neke od njih korona zauvek ostavila u karantinu?\nU Brazilu predsednik pokreće demonstracije\nIpak, svet nije u potpunosti odustao od od javnih protesta. Statistika o pobunama na ulicama, zasnovana na podacima koji se prikupljaju u okviru praćenja oružanih sukoba i drugih pretnji po javnu bezbednost, pokazuje da je tokom prve nedelje aprila ove godine bilo čak 405 demonstracija širom sveta. Ali to je za 60% manje u poređenju sa istim periodom prošle godine.\nVećina ovih protesta bila je na neki način povezana sa koronavirusom, a mnogi su se odvijali u manjim grupama ili sa balkona i u vozilima, u pokušaju da se poštuju pravila fizičkog distanciranja.\nTo, međutim, nisu jedini načini na koji su se demonstracije prilagodile novim okolnostima. Demonstranti širom sveta smislili su kako da se mobilišu, a da ne rizikuju sopstveno i zdravlje drugih. U Brazilu su milioni iskoristili različito posuđe, kako bi masovnim udaranjem u šerpe i lonce na svojim balkonima izrazili nezadovoljstvo labavim vladinim merama u suzbijanju pandemije.\nNaime, situacija u Brazilu je potpuno obrnuta u odnosu na većinu zemalja. Predsednik Brazila Žair Bolsonaro protivi se karantinu i čak je predvodio proteste svojih istomišljenika, sa kojima se zalaže da se mere ograničenja kretanja što pre ukinu.\nMobilizacija preko mobilnih aplikacija\nU Izraelu i Rusiji procvetali su virtuelni protesti. Na hiljade ljudi je „prisustvovalo“ demonstracijama putem mobilnih aplikacija i različitih internet platformi. U Libanu, gde su se pre šest meseci odigravale antivladine demonstracije, ljudi su se vratili na ulice, ali u svojim automobilima. Ovoga puta su protestovali zbog nedovoljne bezbednosti ne samo od zaraze, već i od kriminala koji nije zaustavila ni korona.\nPokret za borbu protiv klimatskih promena, koji je prošle godine privukao milione demonstranata širom sveta, pronašao je utočište u digitalnoj sferi. On je domaćin trodnevne „Globalne digitalne mobilizacije “ ove nedelje u znak obeležavanja Dana Zemlje.\nPreteče u prilagođavanju novim uslovima, ipak bili su organizatori protesta u Hong Kongu. Oni su prvi prešli na virtuelne demonstracije, pre svega zato što je epidemija Kovida 19 tamo ranije počela da se širi nego u ostatku sveta, ali i zbog toga što su već razvili digitalne taktike i pre pandemije, kako bi demonstranti izbegli policijsku represiju.\nNekolicina akademskih institucija u Sjedinjenim Državama i Velikoj Britaniji prikupila je podatke da se od izbijanja pandemije pojavilo oko sto novih načina za iskazivanje nenasilnih protesta, uključujući automobilske skupove, radničke štrajkove i bojkote koje su pokretali potrošači.\nUlica naspram interneta: prednosti i mane\nNaravno, protesti koji se organizuju preko interneta bitno se razlikuju od onih na ulicama. Očigledno je da digitalne kampanje ne mogu da izvrše takvu vrstu fizičkog pritiska na vlasti kao demonstracije koje se odigravaju uživo. Potonje ne samo da značajno parališu mnoge redovne aktivnosti u gradovima, već su i zahtevi onih koji protestuju mnogo vidljiviji i za ostale građane, koji ne mogu tako lako da ih ignorišu kao u slučaju virtuelnih protesta.\nIpak, organizatori virtuelnih demonstracija ocenjuju da i pobuna preko interneta ima nekih svojih prednosti. Za razliku od tradicionalnih demonstracija, aktivisti na mreži ne moraju da brinu oko dobijanja vladinih dozvola da organizuju proteste, niti se pribojavaju fizičkog obračuna s policijom.\nŠta više, oni nisu geografski ograničeni: skupovi preko virtuelne mreže mogu da obuhvate čitav grad, državu ili čak planetu, zavisno od toga ko učestvuje. Društveni mediji imaju dodatnu prednost što mogu da prošire određenu poruku brže i dalje nego bilo koji, pa i najmasovniji protesti na ulici.\nDemonstranti u Hong Kongu jedini najavili povratak na ulice\nAli društvene mreže ne mogu biti definitivna zamena za ulične proteste, posebno u situaciji kada se već spekuliše o tome da li će mnoge od represivnih mera koje su donete tokom vanrednog stanja, na ovaj ili onaj način opstati i kada se okonča panedemija.\nStoga su organizatori protesta u Hon Kongu već najavli kako se nadaju da će se zdravstvena situacija dovoljno stabilizovati do juna, da bi ponovo izašli na ulice. Međutim, oni su za sada jedni od retkih koji su se izjasnili da će ulične demonstracije biti nastavljenje i okvirno zakazali vreme za ponovna okupljanja aktivista na način kako se to radilo pre pandemije.\nFoto: PatricioHurtado, Pixabay\nGrčka: „Zdravstveni pasoš“ i granice otvorene samo za turiste iz nekoliko zemalja


10 saveta pri izboru web hosting kompanije - Elite Academy Balkans\nAko želite da vaše preduzeće uspe, onda nemojte da frustrirate svoje kupce i rizikujete da ih izgubite zbog toga što je vaš web sajt hostovan kod nepouzdane kompanije. Obavezno odvojite vreme za istraživanje svega o kompaniji i saznajte da li će to odgovarati vašim potrebama.\nObavezno istražite reputaciju kompanije\nInternet ima mnogo web sajtova koji pregledavaju različite kompanije i daju vam prednosti i nedostatke svake od njih. Pazite da recenzija nije pristrasna i samo pokušava da dobije prodaju od vas da biste otišli na taj sajt. Pronađite nepristrasne kritike i pročitajte šta drugi imaju da kažu o kompaniji u celini. Znajući šta želite i trebate na web sajtu pomoći će vam da najbolje odlučite.\nProverite kapacitet prostora na web hostingu\nUzmite u obzir vaše potrebe i šta ste planirali za vaš web sajt. Kapacitet skladištenja je obično u gigabajtima (GB). Trebaće vam skladištenje ne samo za datoteke prikazane na internetu, kao što su slike, blogovi i video snimci, već postoje i mnogo nevidljivih datoteka poput baza podataka ili obrazaca.\nProverite da li kompanija nudi live chat ili telefonsku podršku\nOva funkcija će vam možda trebati ako pravite sajt i naiđete na probleme ili pitanja. Ako se nešto dogodi vašem web sajtu, biće vam drago da što je brže moguće stupite u kontakt.\nProverite procedure naplate i plaćanja kompanija\nDa li će vam omogućiti da plaćate mesečno ili morate da potpisujete godišnji ugovor? Isplaćivanje mesec za mesec vam daje slobodu da u bilo koje vreme menjate web hostove ako iz bilo kojeg razloga utvrdite da niste zadovoljni uslugom. Međutim, godišnji ugovor je dugoročno obično jeftiniji ako planirate da ostanete kod istog host-a.\nPotražite zahtev za neplaćanjem avansa\nOvaj savet ide zajedno sa brojem 4. Ako morate da platite velika plaćanja unapred (zakup hostinga na nekoliko godina unapred), bićete zarobljeni sa host-om tokom čitavog trajanja.\nPročitajte šta se piše na forumima o izabranom web hostingu\nOvi forumi će vam dati dobru ideju ako postoje problemi sa ispadima i koliko često. Niko ne želi nepouzdanu lokaciju koja ne radi u intervalima. Vaše preduzeće bi moglo da izgubi dobre kupce tokom procesa. Pročitajte sve forume i saznajte kako kupci ocenjuju kompaniju.\nSaznajte hoće li host da prikazuje oglase na vašem sajtu\nZavisno od vašeg poslovanja, možda nećete želeti oglase na vašem sajtu za web host kompaniju. Mnoge kompanije će na dnu vašeg web sajta umetnuti malu liniju sa imenom web host kompanije. U većini slučajeva to neće predstavljati problem ili ometanje vašeg sajta. Međutim, ako žele da prikazuju istaknutiji oglas ili reklamu, to bi moglo da predstavlja problem za vas. Pre nego što potpišete, potražite ovu mogućnost i odlučite da li je dobra za vas.\nPratite vreme rada web sajta\nTokom probnog perioda, mogli biste da koristite alat za praćenje web sajta da biste pratili vaš web sajt i bili sigurni da je vaš sajt u funkciji najmanje 99,95% vremena, što je industrijski standard. Mnoge web hosting kompanije reklamiraće svoj procenat produženog vremena, ali samo probni rad daće vam pravu istinu.\nProverite da li postoje ograničenja količine prenosa podataka na vašem sajtu/hostingu\nAko ste mali posao, možda vam neće trebati velika propusna moć podataka sa vašeg web sajta. Ovo je određeno koliko je veliki vaš web sajt i koliko sadržaja i slika imate, kao i koliko posetilaca dođe na vaš sajt i pogleda sadržaj. Većina web hosting kompanija imaće deljene (shared) hostinge koji su jeftiniji, ali će ograničiti količinu prenešenih podataka koju ćete imati na raspolaganju. Kontrolna tabla u vašem web host nalogu će vam pokazati koliko ste podataka koristili i koliko vam je preostalo. Iznos se obnavlja mesečno.\nPotražite ponudu za produženi probni period\nDuži probni period će vam pomoći da nadgledate vaš web sajt i uverite se da li ima dovoljno prostora za skladištenje, propusni opseg i da li je vreme rada web sajta standardno. Morate da ga uzmete na probni period i proverite da li je web hosting kompanija savršena za vaše potrebe ili ne. Vaš web sajt će predstavljati vašu kompaniju, a vi ne želite da baca loše svetlo ne radeći sve što želite.\nNaporno radite na održavanju poslovne reputacije i zato ne dozvolite da vas slabo rukovođeni web hosting uništi. Uradite svoj domaći zadatak pre nego što odaberete web hosting kompaniju za vaš posao.\nŠta se dešava u sektoru ljudskih resursa i kako pripremiti kompaniju za budućnost..


Volvo servis Požarevac, auto-delovi, mali i veliki: Srbija\nVolvo servis u Požarevcu, auto-delovi, dijagnostika, vulkanizer, auto-mehaničar\nVolvo servis Požarevac - tražili ste ove ključne reči u Google.rs i pronašli ste naš sajt? Na pravom ste mestu. Ako želite da vaš auto uvek bude bezbedan i siguran, lokacija auto-servisa je potpuno nevažna. Mi se nalazimo u Beogradu, opština Surčin, pored auto-puta (u pravcu aerodroma Nikola Tesla) i do nas se lako dolazi.\nAko želite da se samo konsultujete sa nama ili pak da zakažete servisiranje vašeg vozila, pozovite nas na +381 62 24 20 42.


U Srbiji trenutno boravi 350 izbegličke dece - Izazov\nRadio-televizija Srbije\t 22. novembra 2017. 13:09\n"Srbija se u toj krizi pokazala kao društveno odgovorna zemlja, koja se naročito posvetila deci vodeći se činjenicom da njihov boravak u našoj zemlji neće biti kratak", rekao je Đorđević na otvaranju konferencije "Podrška deci i porodicama u izbegličkoj krizi".\n"Ja garantujem da sada u svetu imamo milion ambasadora koji će reci ‘Srbija je dobra zemlja, tamo su nas tretirali kao ljude, a ne kao životinje’", rekao je Cucić.\nDirektor UNICEF-a u Srbiji Mišel Sen Lo je istakao da u svetu oko 15 miliona ljudi, među kojima su i deca, traži novi dom, utočište, sigurnost i bolji život.\n"Na nama je da im pružimo podršku i sve to obezbedimo", izjavio je direkor UNICEF-a.\nIstakla je da je za vreme izbegličke krize ta fondacija osnovala program urgentna pomoć izbeglicama, čiji je cilj, kako kaže, pružanje sigurnosti i komfora deci bez roditelja.


Vesti online / Vesti / Srbija / Ko nasleđuje Haradinaja?\nKo nasleđuje Haradinaja?\nU političkim i krugovima analitičara na Kosovu se spekuliše ko bi mogao da nasledi Ramuša Haradinaja na mestu kosovskog premijera.\nSpekuliše se da bi predsednica političke stranke Alternativa i poslanica skupštine Kosova Mimoza Kusari Ljilja mogla da postane premijerka tehničke vlade, koja bi mogla da bude formirana u slučaju izglasavanja nepoverenja vladi premijera Ramuša Haradinaja.\nPortal "Gazeta blic" saznaje da je Kusari Ljilja dobila zeleno svetlo vladajuće Demokratske partije Kosova kao mogući premijer.\nPrema istim, neimenovanim izvorima portala, ta bi vlada vodila zemlju do jeseni, do kada bi trebalo da bude okončan dijalog sa Srbijom i do kada bi zemlja trebalo da se pripremi za prevremene parlamentarne izbore.\nKusari Ljilja je u subotu na konferenciji za medije izjavila da treba formirati tehničku vladu. Ona je za "Gazetu blic" izjavila da nema ništa konkretno u vezi sa njenim izborom za šeficu tehničke vlade i da o tome nije razgovarala sa bilo kim iz DPK.\nKusari Ljilja je u drugoj vladi Hašima Tačija, od 2010. do 2014. godine, bila zamenica premijera zadužena za ekonomska pitanja i ministarka za trgovinu i industriju, posle čega je izabrana za gradonačelnicu Đakovice.\nMimoza Kusari Ljilja\nSRBIJA Mediji u Prištini: Haradinaj podržava Tačija i razgranjičenje


Oslobođen deo uhapšenih radnika novog aerodroma u Istanbulu\n► Oslobođen deo uhapšenih radnika novog aerodroma u Istanbulu\nOko 160 od 500 uhapšenih radnika sa gradilišta trećeg aerodroma u Istanbulu koji su protestovali zbog loših uslova rada, oslobođeno je danas, saopštili su sindikati.\n"Oko 530 radnika je uhapšeno od kojih je 160 oslobođeno", rekao je predstavnik sindikata radnika Ozgur Karabulut i dodao da nema informacija o ostalim radnicima koji su ostali u pritvoru.\nNekoliko stotina radnika protestovalo je u petak uveče ispred gradilišta aerodroma, jednog od brojnih ogromnih projekata koje je pokrenuo turski predsednik Redžep Tajip Erdogan.\nSkup je rasterala policija, a radnici su se žalili na nesreće na gradilištu zbog uslova rada i stanovanja, jer mnogi žive na samom gradilištu.\nZa izgradnju aerodroma angažovano je oko 35.000 ljudi među kojima 3.000 inženjera.\nMinistarstvo za saobraćaj saopštilo je u aprilu da je 27 radnika poginulo, od kojih 13 direktno u nesrećama na poslu.\nNekoliko radnika reklo je Frans presu da ima više stradalih od zvaničnih podataka.\nAerodrom u Istanbulu moći će da primi oko 90 miliona putnika godišnje.\nUhapšena još dvojica pripadnika nekadašnje Vojske RS za zločine na području Sokoca\nPripadnici Agencije za istrage i zaštitu BiH (SIPA) danas su uhapsili još dvojicu bivših pripadnika Vojske Republike Srpske iz Sokoca, koji se terete za ratni zločin nad Bošnjacima u selu...


"Tužilaštvo pokušava da ućutka odbranu Aleksandra Obradovića" | Društvo i ekonomija | Direktno\n21. 10. 2020. 20:28 0\n- Apelaciono tužilaštvo donelo je odluku kojom odbija moj prigovor dana 15. 10. Dakle, dan ranije nego što je moj prigovor primljen 16. oktobra. U obrazloženju odluke oni kažu da su rešavali o prigovoru koji sam podneo 14. oktobra. Ove činjenice dovode odluku tužioca u poziciju pravne burleske - istakao je branilac Aleksandra Obradovića.Dodao je i da je odluku, u svojstvu zamenika apelacionog tužioca, potpisao Ratko Marković koji je zamenik višeg javnog tužioca u Beogradu, i to baš u Odeljenju za visokotehnološki kriminal.\n- On je u Apelaciono tužilaštvo po svemu sudeći upućen, ali on nije apelacioni tužilac. To znači da Ratko Marković nije smeo da odlučuje u predmetu prigovora koji se odnosi na starešinu Odeljenja za visokotehnološki kriminal Branka Stamenkovića koji je njegov šef i čiji je on zamenik. U skladu sa Zakonom o javnom tužilaštvu tužilac Ratko Marković je morao da se izuzme u ovom predmetu, a njegov propust razlog je za disciplinsku odgovornost prema čl. 104 Zakona o javnom tužilaštvu - upozorio je Gajić u pisanoj izjavi.Brzina kojom njegov prigovor odbijen, a s obzirom na to da se Tužilaštvo za visokotehnološki kriminal nalazi u Palati pravde, a Apelaciono tužilaštvo u Кatanićevoj ulici, preman Gajićevoj oceni, govori u prilog zaključku da tužilac koji je odlučivao o prigovoru nije ni izvršio uvid u predmet kako bi proverio činjenice na koje se ukazuje u prigovoru.\n- Кada je u pitanju 'pretnja' tužioca za visokotehnološki kriminal da će se žaliti Advokatskoj komori na mene, , pretpostavljam da se iza toga krije želja da tužilac odredi ko će da bude branilac Aleksandra Obradovića. Ovu besmislenu i po svemu staljinističku nameru tužioca za VTК vidim kao još jedan pritisak na odbranu Aleksandra Obradovića koji je naravno i kolosalno besmislen - poručio je Gajić.Ocenio je i da Tužilaštvo na sve načine pokušava da ućutka odbranu Aleksandra Obradovića, i da je to sada njihov glavni cilj.\n- To im naravno neće nikada uspeti. Кao što im neće uspeti ni da prikriju organizovani kriminal u vezi sa trgovinom oružjem u Srbiji - poručio je branilac uzbunjivača iz "Krušika".\nTužilaštvo Krušik Uzbunjivač Vladimir Gajić Aleksandar Obradović\nUložena žalba na odluku suda: Pregazio dečake i na slobodi je